title: Transformers (elokuva)

text: Transformers on vuonna 2007 ensi-iltansa saanut yhdysvaltalainen tieteistoimintaelokuva, joka perustuu Hasbron Transformers-leluihin. Michael Bay ohjasi elokuvan ja vastaavana tuottajana toimi Steven Spielberg. Se on "Transformers"-elokuvasarjan ensimmäinen osa. Shia LaBeouf esittää Sam Witwickyä, joka joutuu osaksi kahden ajoneuvomuovoiksi muuntautumaan kykenevien avaruusrobottien ryhmittymän, Autobottien ja Decepticonien, välistä sotaa. Autobotit etsivät Allsparkiksi kutsuttua kuutiota jälleenrakentakseen kotiplaneettansa Cybertronin, kun taas Decepticonit haluavat luoda sillä aan koneista armeijan valloitustarkoituksiin. Muissa rooleissa Shia LaBeoufin lisäksi esiintyvät Tyrese Gibson, Josh Duhamel, Anthony Anderson, Megan Fox, Rachael Taylor, John Turturro, Jon Voight, sekä Optimus Primea ja Megatronia ääninäyttelevät Peter Cullen ja Hugo Weaving.


title: Transformers (elokuva)

text: Don Murphy ja Tom DeSanto aloittivat elokuvan toteuttamisen vuonna 2003. Seuraavana vuonna Steven Spielberg liittyi elokuvan tuottajiin, ja Roberto Orci sekä Alex Kurtzman vaittiin käsikirjoittajiksi. Yhdysvaltain asevoimat ja General Motors lainasivat ajoneuvoja ja lentokoneita kuvauksia varten, mikä säästi rahaa ja lisäsi elokuvaan realismin tunnetta.


title: Transformers (elokuva)

text: "Transformers" sai sekä faneilta että kriitikoilta sekalaisen vastaanoton ja tuotti noin 709 miljoonaa dollaria. Ylistävää kritiikkiä saivat LaBeoufin roolisuoritus sekä Cullenin paluu Optimus Primen ääninäyttelijäksi 80-luvun animaatiosarjan jälkeen. Elokuvalle on julkaistu tähän mennessä neljä jatko-osaa: "" (2009), "" (2011), "Transformers – Tuhon aikakausi" (2014) ja "" (2017).


title: Transformers (elokuva)

text: Kauan sitten Cybertron koki suuren tuhon, kun Autobotit ja Decepticonit sotivat toisiaan vastaan. Decepticonien johtaja Megatron havitteli Allsparkia itselleen valloitussuunnitelmiaan varten. Megatron jäljitti Allsparkin Maahan ja jäi Pohjoisnavalle jään vangiksi. Vuonna 1887 Pohjoisnapaa tutkinut kapteeni Archibald Witwicky löysi Megatronin ja aktivoi vahingossa tämän navigointijärjestelmän, joka piirsi tiedon Allsparkin sijainnin koordinaateista kapteenin silmälaseihin. Tämä myös sokeutti kapteenin ja teki hänestä henkisesti epävakaan. Presidentti Herbert Hooverin perustama salainen organisaatio Sektori 7 löytää Allsparkin Coloradojoesta ja rakennuttaa Hooverin padon piilottaakseen sen energiasäteilyn. Myöhemmin jäässä pidetty Megatron siirretään laitokseen sen sisällä.


title: Transformers (elokuva)

text: Nykyhetkessä Decepticon Blackout hyökkää Qatarissa sijaitsevaan Yhdysvaltojen SOCCENT-sotilastukikohtaan löytääkseen Megatronin ja Allsparkin. He kuitenkin epäonnistuvat, kun tietoverkosto suljetaan kirveen avulla. Kapteeni William Lennoxin (Josh Duhamel) johtama ryhmä pääsee kuitenkin pakoon. Blackoutin apuri Scorponok jahtaa heitä, mutta ilmavoimien avulla Lennoxin ryhmä onnistuu haavoittamaan sitä. Sillä välin Yhdysvalloissa kapteeni Witwickyn jälkeläinen, Samuel "Sam" James Witwicky (Shia LaBeouf), ostaa ensimmäisen autonsa, joka on todellisuudessa Autobottien tiedustelija Bumblebee. Yöllä Sam näkee Bumblebeen todellisen muodon, kun tämä lähettää viestin muille Autoboteille.


title: Transformers (elokuva)

text: Lentokone Air Force Onessa, Decepticon Frenzy hakkeroituu sotilastietoverkostoon ja saa osan tarvittavista tiedoista ennen yhteyden katkaisemista. Frenzyn toveri Barricade noutaa hänet ja he alkavat etsiä Sam Witwickyä etsiäkseen tämän esi-isän silmälasit. Barricade saapuu myöhemmin vaatimaan niitä Samilta, mutta Bumblebee pelastaa Samin ja hänen juuri tapaamansa tytön Mikaelan (Megan Fox). Bumblebee pysäyttää Barricaden, kun taas Sam ja Mikaela katkaisevat Frenzyn pään irti tämän kehosta. Frenzy kuitenkin seuraa näitä naamioituneena matkapuhelimeksi.


title: Transformers (elokuva)

text: Myöhemmin Sam ja Mikaela tapaavat Maahan juuri saapuneet Autobottien johtaja Optimus Primen sekä kolme muuta Autobottia: Jazzin, Ironhiden ja Ratchetin. Samalla he kertovat tehtävänsä etsiä Allspark ennen Decepticoneja, tietäen niiden aikovan käyttää sitä luodakseen uuden armeijan Maan ajoneuvoista sekä tuhotakseen ihmiskunnan. Ryhmä matkaa kohti Samin kotia etsimään silmälaseja. Pian kuitenkin salaisen Sektori 7:n agentti Simmons (John Turturro) saapuu ryhmänsä kanssa Witwickyn perheen kotiin ja vievät heidät. Optimus yrittää pelastaa Samin ja Mikaelan, mutta nämä joutuvat Bumblebeen mukana uudelleen vangeiksi. Sam ja Mikaela viedään Hooverin padolle, jonne viedään myös Maggie Madsen (Rachael Taylor) ja Glen Whitmann (Anthony Anderson), Frenzyn hyökkäystä laittomasti tutkineet hakkerit.


title: Transformers (elokuva)

text: Frenzy oli onnistunut matkustamaan Samin padolle ja kertoo Allsparkin sijainnista muille Decepticneille: Starscreamille, Brawlille, Bonecrusherille, Barricadelle ja Blackoutille. Starscream hyökkää padolle ja Frenzy vapauttaa Megatronin. Bumblebee kutistaa kuution pienemmäksi, minkä jälkeen Sam, Mikaela ja Lennoxin ryhmä vievät sen mukanaan Mission Cityyn. Yhteistyöllä Autobotit ja ihmissotilaat tuhoavat Bonecrusherin, Brawlin ja Blackoutin. Mutta Bumblebeen jalat katkeavat ja Megatron tappaa Jazzin. Optimus pyytää Samia työntämään Allsparkin hänen rintaansa, mikä tuhoaisi heidät kummatkin. Mutta Sam työntääkin sen Megatronin rintaan, tappaen hänet ja tuhoten Allsparkin.


title: Transformers (elokuva)

text:
Hallitus lakkauttaa Sektori 7:n ja kuolleet transformerit upotetaan Laurentian vajoamaan Atlantin valtameressä. Sam ja Mikaela alkavat seurustella ja Lennox palaa perheensä luokse. Autobotit julistavat Maan uudeksi kodikseen ja Optimus lähettää lopuksi viestin kutsuakseen muut Autobotit sinne. Lopputekstien aikana näytetään kohtaus, jossa Starscream pakenee avaruuteen.
Elokuvaa on kuvattu muun muassa Los Angelesissa, White Sands Missile Rangessa ja Hooverin padolla.


title: Transformers (elokuva)

text: Ennen elokuvan ensi-iltaa se sai sarjan faneilta paljon kritiikkiä muun muassa Megatronin pään ja erityisesti kasvojen ulkonäöstä. Tämä sai tekijät suunnittelemaan pään kokonaan uudestaan. Myös Optimus Primen kulkuneuvomuoto sekä osittainen kasvomaskin puuttuminen sai valtavat negatiiviset reaktiot vanhojen fanien keskuudessa. Tästä huolimatta Optimus Primen ulkonäölle ei tehty mitään.


title: Black Parade

text: Black Parade on Musta Paraati -yhtyeen kolmas studioalbumi, joka julkaistiin 19. lokakuuta 2018. Kyseessä on yhtyeen ensimmäinen englanninkielinen albumi ja ensimmäinen uutta musiikkia sisältävä albumi kolmeenkymmeneenneljään vuoteen. Yhtye soittaa alkuperäiskokoonpanossaan, joskin edesmenneen alkuperäislaulaja Joren on korvannut Jyrki 69. Albumin julkaisi yhdysvaltalainen Cleopatra Records. Kappale The Leader on uusi versio Johtaja-kappaleesta, muut kappaleet ovat uusia.


title: Orisbergin kartano

text: Orisbergin kartano sijaitsee Isossakyrössä. Sen historia ulottuu 1670-luvulle, jolloin kolme vaasalaista kauppiasta perusti Orisbergin rautaruukin.


title: Orisbergin kartano

text: Odotusten vastaisesti seudulta ei kuitenkaan löytynyt rautamalmia, vaan se oli kuljetettava Ruotsista. Se kävi kuitenkin niin kalliiksi, että masuuni siirrettiin jo 1700-luvun alussa Oravaisten Kimoon, jonne syntyi Pohjanmaan toinen rautaruukki. Orisbergin historian kukoistus alkoi vuonna 1783, kun ruukin osti värmlantilainen vuorimies Bengt Magnus Björkman, joka samana vuonna hankki omistukseensa myös Fiskarsin ruukin. Haminan rauhan solmimisen jälkeen 1809 Björkman katsoi parhaaksi palata Ruotsiin ja luovutti ruukin pojalleen Lars Magnus Björkmanille, aateloituna Björkenheim. Hänen aikanaan ruukkia parannettiin ja toiminta alkoi viimein kannattaa.


title: Orisbergin kartano

text: Kartanon nykyisen, P. G. Holmin piirtämän päärakennuksen perustukset rakennettiin jo vuonna 1804, mutta kartano saatiin kokonaan valmiiksi vasta 1810-luvulla. Orisbergista muodostui täydellinen ruukkiyhdyskunta, kun kartano sai oman hautausmaan ja Carl Ludvig Engelin piirtämän puukirkon. Ruukkitoiminta Orisbergissa loppui vuonna 1900, jonka jälkeen kartanossa toimi maanviljelyskoulu. Björkenheimin suku omistaa kartanon edelleen, ja sukua asuu siinä.


title: Rajshahi

text: Rajshahi () on kaupunki Bangladeshin luoteisosassa lähellä Intian rajaa, Padma-joen varrella. Se on samannimisen alueen pääkaupunki. Sieltä on maanteitä myöten viiden tunnin ajomatka Dhakaan. Vuonna 1991 Rajshahissa laskettiin olevan 507 435 asukasta joista 94,5 % muslimeita. Vuoden 2004 arvion mukaan kaupungin välikuku olisi noin 668 400.


title: Rajshahi

text: Rajshahi tunnetaan silkin, mangojen ja litsien tuottajana. Siellä on myös runsaasti vanhoja moskeijoita ja temppeleitä.


title: Rajshahi

text: Rajshahin yliopiston oikeustieteellinen tiedekunta tekee yhteistyötä Lapin yliopiston kanssa.


title: Iris

text: Iris ja Iiris voivat viitata ainakin seuraaviin asioihin:


title: Padma

text: Padma on Bangladeshin suurin joki. Se on Gangesin suurin sivuhaara, ja saa alkunsa Himalajalta. Bangladeshiin se tulee Intian puolelta, virtaa Rajshahin kaupungin ohi kaakkoon, kohtaa Jamunan Arichan lähellä ja yhtyy Meghnaan ennen laskemistaan Bengalinlahteen.


title: Padma

text: Padma mainitaan useaan otteeseen hindujen mytologiassa.


title: Saramon Jotos

text:
Saramon Jotos on 75 km pitkä retkeilyreitti Nurmeksessa, Pohjois-Karjalassa.
Varsinainen Jotos on 75 kilometrin mittainen ympyräreitti ja lisäksi on mahdollisuus kulkea liitännäisreittejä. Saramon Jotoksen varrella on autiotupa, kolme kotaa, kaksi laavua ja tulentekopaikat noin kymmenen kilometrin välein.


title: Saramon Jotos

text: Sopiva lähtöpaikka Saramon Jotokselle on Saramon Kourukoski. Majoitusta on tarjolla Kourukosken Erämajoilla, Petäiskylällä Paalikan Lomamökeissä tai Metsähallituksen Peurajärven mökeissä.


title: Saramon Jotos

text:
75 km:n Kiertoreitin voi kulkea kumpaan suuntaan tahansa. Reitti kulkee mm. Mänty- Ja Peurajoen varsia, käy Peurajärven retkeilykalastusalueella ja Mujejärven retkeilyalueella, jossa on Tammikämpän autiotupa ja Uuronrotko. Reitti vie myös Saramolla sijaitsevalle Saramon lintutornille Suojärven luonnonsuojelualueella. Järvellä on lintujen lisäksi mahdollista nähdä majavan. Myös Petäiskylän vaara-asutuskylä näköaloineen on reitin varrella.
Linnuista matkalla voi tulla vastaan harvinaisia erämaa lajeja, kuten kaakkuri, laulujoutsen, metsähanhi, jänkäkurppa, kapustarinta, pohjantikka ja kuukkeli. Suojärven lintujärvellä lisäksi pesii harvinaisia lintujärvien lajeja, kuten mustakurkku-uikku.


title: Marie-Simone Capony

text: Marie-Simone Capony (s. 14. maaliskuuta 1894 Loire, Ranska – 15. syyskuuta 2007) oli Ranskan vanhin, Euroopan toiseksi vanhin ja maailman viidenneksi vanhin elossa oleva ihminen. Euroopassa häntä vanhempi oli vain portugalilainen Maria de Jesus.


title: Marie-Simone Capony

text: Capony työskenteli kirjastonhoitajana. Hänestä tuli maansa vanhin Camille Loiseaun kuoltua 12. elokuuta 2006. Maailman seitsemänneksi vanhin hänestä tuli Helen Stetterin kuoltua 1. kesäkuuta 2007 ja viidenneksi vanhin Shitsu Nakanon kuoltua elokuussa 2007.


title: Marie-Simone Capony

text: Capony ei ollut naimisissa: hänen kihlattunsa kaatui vuonna 1914 ensimmäisessä maailmansodassa. Vanhus asui viimeisinä vuosinaan Cannesissa, eikä kyennyt enää liikkumaan itsenäisesti.


title: FESPACO

text: FESPACO (, eli "Pan-afrikkalaiset Ouagadougoun elokuva- ja televisiojuhlat") on Ouagadougoussa (Burkina Faso, Afrikka) järjestettävä elokuvajuhla. Festivaalit on järjestetty joka toinen vuosi vuodesta 1969 lähtien. Alkujaan tapahtuma järjestettiin helmikuun alussa; nyttemmin elokuvajuhlat on ajoitettu tyypillisesti helmi-maaliskuun vaihteeseen (esimerkiksi 23.2.-2.3.2019).


title: FESPACO

text: FESPACO:n yhteydessä Ouagadougassa toimii vuonna 1989 perustettu Afrikan elokuvakirjasto.


title: FESPACO

text: Elokuvajuhlien pääpalkinto on nimeltään "Yennengan ori" (). Se on nimetty Burkina Fason mosien legandaarisen soturiprinsessa Yennengan mukaan. Kultaisen Yennengan orin (johon kuuluu 20 miljonan CFA-frangin rahapalkinto, 2015 tilanne) lisäksi myönnetään useita muitakin pakintoja, muun muassa hopeinen ja pronssinen ori.


title: FESPACO

text: Pääpalkinnon voittajiksi on valikoitunut suurelta osin ranskankielisen Afrikan maita edustavia elokuvia.


title: The Dreaming

text: The Dreaming on Kate Bushin neljäs albumi vuodelta 1982. "Never for Ever" -levyllä Bush oli toiminut apulaistuottajana Jon Kellyn ja John L. Waltersin kanssa, mutta "The Dreaming" oli ensimmäinen Kate Bushin kokonaan tuottama albumi .


title: The Dreaming

text: Levyä ei voi niinkään pitää laajennoksena "Never for Ever" -albumilla tehdyille musiikillisille uudistuksille vaan pikemminkin täysin uusien – usein jopa pelottavien – äänien ja rakenteiden kokeiluna. Jo "Never for Everillä" mukana ollut Fairlight CMI -syntetisaattori on albumilla lähes hengästyttävässä käytössä.


title: The Dreaming

text: Monet fanit ovat pitäneet "The Dreamingiä" Kate Bushin parhaana albumina. Sitä kuitenkin pidetään usein hänen vähiten myyneenä äänitteenään, vaikka se saavuttikin kolmannen sijan Ison-Britannian albumilistalla.


title: The Dreaming

text:
Levyn ensimmäinen single, ”Sat in Your Lap”, julkaistiin yli vuosi ennen albumia, ja se ylsi sijalle 11 Ison-Britannian singlelistalla. Nimiraidasta tuli Kate Bushin heikoimmin singlelistalla sijoittunut kappale (sija 48), kunnes sen seuraaja ”There Goes a Tenner” ei kohonnut listalle
lainkaan. Kate Bush on itse nimittänyt "The Dreamingiä" albumiksi, jolla hän ”tuli hulluksi”.


title: The Dreaming

text: Albumin kansikuva esittää laulussa ”Houdini” kuvailtua kohtausta. Siinä Kate Bush esiintyy avainta suussaan pitävänä Harry Houdinin vaimona, joka on aikeissa antaa avaimen Houdinille.


title: Intian valtatiet

text: Intian valtatiet ovat valtion ylläpitämä pitkän matkan tieverkosto Intiassa. Valtateiden kehitysprojekti () on parhaillaan käynnissä ja tähtää massiiviseen valtatieverkoston laajentamiseen.


title: And Then It Got Ugly

text: And Then It Got Ugly on Rhino Bucketin albumi, joka julkaistiin 18. huhtikuuta 2006.


title: Antonio Esfandiari

text: Antonio "The Magician" Esfandiari (alun perin Amir Esfandiari, s. 8. marraskuuta 1978 Teheran Iran) on iranilaissyntyinen yhdysvaltalainen pokeriammattilainen.


title: Antonio Esfandiari

text: Esfandiari muutti 9-vuotiaana perheineen San Joséen, Kaliforniaan. Kiusaamisen takia hän vaihtoi nimensä Anthonyksi. Yhdeksäntoista vuoden ikäisenä Esfandiari vaihtoi etunimensä takaisin Antonioksi ja hän alkoi esiintyä ammattitaikurina. Vaikka hän esiintyi taikurina, hän oli silti kiinnostunut texas hold 'emista ja alkoi pelata sitä.


title: Antonio Esfandiari

text: Esfandiarin ensimmäinen suurmenestys oli marraskuussa 2002 saavutettu World Poker Tourin 3rd Annual 49'er Gold Rush Bonanza -turnauksessa saavutettu kolmostila. Seuraavana keväänä hän oli viides WSOP:n $ 2,000 No Limit Hold'em -turnauksessa. Helmikuussa 2004 Esfandiari ansaitsi lähes 1,4 miljoonaa dollaria voittamalla WPT:n 2004 L.A. Poker Classicin Commerce Casinolla Los Angelesissa. Saman vuoden toukokuussa hän voitti toistaiseksi ainoan WSOP-rannekkeensa 2000 dollarin sisäänoston Pot Limit Hold'em -turnauksessa. Marraskuussa 2006 Esfandiari oli toinen Poker Superstars -kutsuturnauksen finaalissa (Todd Brunson voitti). Vuoden 2012 heinäkuussa Esfandiari voitti The Big One for ONE DROP turnauksen. Turnauksen sisäänosto oli 1 000 000 dollaria ja voitollaan Esfandiari lunasti 18 346 673 dollaria. Tällä tuloksella Esfandiari nousi WSOP All time money listan kärkeen.


title: Antonio Esfandiari

text: Esfandiari on ollut pelaamassa television pokeriohjelmissa "High Stakes Poker" ja "Poker After Dark".


title: Antonio Esfandiari

text: Elokuussa 2013 Esfandiarin turnausansiot ylittivät 25,5 miljoonaa dollaria, mikä tekee hänestä tällä hetkellä kaikkien aikojen parhaiten tienanneen pokeriturnauspelaajan.


title: Anne Niilola

text: Anne Marjukka Niilola (s. 9. heinäkuuta 1963 Kuusankoski) on suomalainen näyttelijä. Hän valmistui ylioppilaaksi Kuusankosken lukiosta vuonna 1982. Tampereen yliopiston näyttelijäntyön laitokselta hän valmistui näyttelijäksi vuonna 1991. Parhaiten hänet tunnetaan "Maalaiskomedia"-televisiosarjan Virpi Hakkaraisen roolista.


title: Anne Niilola

text: Niilola on vieraillut Vaasan kaupunginteatterissa, Porin Teatterissa, teatteri Raivoisissa Ruusuissa, Pyynikin kesäteatterissa ja Tampereen työväen teatterissa. Hän on kiinnitettynä Kotkan kaupunginteatterissa. Lisäksi hän on näytellyt useassa televisiosarjassa ja opettanut improvisaatiota.


title: Kaasupullo

text: Kaasupullo on paineastia, jossa säilytetään kaasua korkeassa paineessa. Kaasu saadaan pullosta ulos hallitusti paineenalennusventtiilin avulla. Kaasupullojen yläosan väritys yleensä kertoo, mitä kaasua pullo sisältää. Väritys kuitenkin vaihtelee, joten pullon sisältö on syytä aina selvittää sen kyljessä olevasta tekstistä. Kaasupulloissa voi olla inerttejä eli reagoimattomia kaasuja, kuten typpeä tai heliumia, mutta ne voivat sisältää myös herkästi syttyviä tai räjähtäviä kaasuja kuten vetyä tai happea.


title: Kaasupullo

text: Kaasupulloja käytetään niin teollisuudessa, luonnontieteen aloilla kuin lääketieteessä. Kaasupullot ovat uusiokäytettäviä ja yleensä ne vuokrataan kaasun toimittajalta, joka täyttää tyhjät pullot uudelleen. Pullojen sisältämän kaasun hinta riippuu kaasun puhtausasteesta. Jotta pullo ei likaantuisi, kaasupulloa ei saa koskaan päästää täysin tyhjäksi vaan on jätettävä pieni ylipaine puhtaan täytön mahdollistamiseksi. Suomessa kaasuja toimittavia yhtiöitä ovat muun muassa Woikoski, Air Liquide ja Linde Gas, joka toimii Suomessa nimellä AGA.


title: Kaasupullo

text:
Kaasupullojen käytöstä on useita turvallisuusmääräyksiä. Esimerkiksi tulipalojen varalta kaasupullojen paikat on ilmoitettava selvästi, koska ne aiheuttavat kuumetessaan räjähdysvaaran.
Pulloja on ylipäänsä käsiteltävä varoen, ja siirrettäessä niitä ei saa nostaa kuvusta tai suojuksesta. Pullokärryjen käyttö on suositeltavaa. Pulloa siirrettäessä pääventtiiliä suojaamassa tulee olla suojakupu, jotta pullon kaatuessa sen pääventtiili ei vaurioidu ja aiheuta vakavaa vaaratilannetta. Kaasupullot tulee varastoida hyvin tuulettuvassa tilassa.


title: Virtuaalituunaus

text: Virtuaalituunaus on ajoneuvoista otettujen kuvien muokkaamista digitaalisessa muodossa tietokoneen avulla. Tuunaamisessa ja ehostamissa käytetään kuvankäsittelyohjelmaa. Virtuaalituunaamalla saadaan tehtyä ajoneuvoon kaikki mahdolliset muutokset suunnittelijan kuvankäsittelytaidoista riippuen. Virtuaalituunauksessa pyritään fotorealismiin.


title: Virtuaalituunaus

text: Visuaalista simulointia (sisustusta, arkkitehtuuria, näyttelyitä jne.) on aina käytetty ja sama pätee autojen rakenteluunkin. Näin voidaan havainnollistaa muutoksen mukana tulevat erot. Virtuaalituunaus on autoista ja kuvankäsittelystä kiinnostuneiden harrastus. Virtuaalinen muokkaus antaa ideoita sekä mahdollisuuden ideoiden vertailuun aidon auton rakentamisessa.


title: Virtuaalituunaus

text: Cartoonaus on virtuaalituunauksen "alakategoria", jossa valokuvasta yritetään saada mahdollisimman sarjakuvamainen. Tyylejä on erilaisia, jotkut harrastajat tekevät aidompaa jälkeä lisäämällä yksityiskohtia ja monia eri sävyjä silti säilyttäen kuvan sarjakuvamaisena, jotkut taas tekevät yksinkertaisia muutaman sävyn kuvia.


title: Vincent Kompany

text: Vincent Jean Mpoy Kompany (s. 10. huhtikuuta 1986 Uccle, Belgia) on belgialainen jalkapalloilija, pelipaikaltaan keskuspuolustaja tai puolustava keskikenttäpelaaja.


title: Vincent Kompany

text: Kompany edustaa Englannin Valioliigan Manchester Cityä, jossa hän toimii joukkueen kapteenina. Hän siirtyi seuraan Saksan Bundesliigan Hamburger SV:stä elokuussa 2008. Aiemmin hän edusti kotimaassaan Anderlechtia. Kompany on Belgian maajoukkueen vakionimiä. Hän pelasi MM-kilpailuissa 2014 ja 2018, joista jälkimmäisissä Belgia saavutti pronssia, sekä Pekingin olympialaisissa 2008. Kaikkiaan hän on pelannut 82 maaottelua ja tehnyt niissä neljä maalia.


title: Vincent Kompany

text: Kompany voitti kalenterivuosittain jaettavan Belgian liigan parhaan pelaajan palkinnon, Gouden Schoenin, vuonna 2004. Hänet valittiin myös kauden 2004–2005 parhaaksi ammattilaispelaajaksi . Vuosina 2004 ja 2006 hän oli voittamassa Anderlechtissa kotimaansa mestaruutta ja 2007 Hampurissa Intertoto Cupia. Manchester Cityssä hän on voittanut Englannin Valioliigan mestaruuden 2012, 2014 ja 2018, FA Cupin 2011 sekä Liigacupin 2014, 2016 ja 2018. Hänet valittiin Valioliigan kauden pelaajaksi 2011–2012. Valioliigan tähdistökentälliseen hänet on valittu kausilla 2010–2011, 2011–2012 ja 2013–2014.


Istanbul-Atatürkin kansainvälinen lentoasema on Istanbulin päälentoasema. Se on yksi maan tärkeimmistä kansainvälisistä lentoasemista ja on nimetty tasavallan perustajan Kemal Atatürkin mukaan. Turkish Airlines käyttää lentoasemaa solmukohtana.


title: Istanbul-Atatürkin kansainvälinen lentoasema

text: Lentoasema sijaitsee Yeşilköyn kaupunginosassa, 24 kilometriä lounaaseen Istanbulin keskustasta. jonne lentoasemalta on suora metroyhteys (M1-linjan lounainen pääteasema: Atatürk Havalimani (airport).


text: Istanbulin kaupunkia palvelee myös toinen kansainvälinen lentoasema, Sabiha Gökçenin kansainvälinen lentoasema.


text: Atatürkin lentoasemalle tehtiin 28. kesäkuuta terrori-isku, jossa kolme terroristia hyökkäsi odotushalleihin tulittaen satunnaisesti ihmisiä käsituliasein lähtevien lentojen terminaalissa ja lopuksi räjäyttämällä itsensä saapuvien lentojen terminaalissa kerrosta alempana. Iskussa on kuollut (29. kesäkuuta mennessä) 42 ja haavoittunut 239 henkilöä. Toistaiseksi ei kukaan ole ottanut vastuuta iskusta.


title: Befun metroasema

text: Befun metroasema () on Fukuokan kaupungin Jōnanin suuralueella sijaitseva metroasema. Asema on seitsemäs asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Befun metroasema

text: Aseman lähistöllä sijaitsevat muun muassa:


title: Slyde

text: Slyde, (oik. Jalome Beacher) on Marvel-kustantamon sarjakuvissa esiintyvä superroisto. Hahmon ensiesiintyminen tapahtui amerikkalaisessa "Amazing Spider-Man" -lehden numerossa 272. Slyden loivat Tom DeFalco ja Sal Buscema.


title: Slyde

text: Suomessa Slyde esiintyi ensimmäisen kerran "Marvel Minijuliste"- sarjan kuudennessa osassa.


title: Slyde

text: Jalome Beacher oli kemisti, joka kehitti tarttumattoman pinnoitteen mille tahansa pinnalle. Esimiehet kuitenkin erottivat hänet. Vimmastunut Slyde kehitti itselleen puvun ja päätti käyttää sitä rikollisissa toimissaan.


title: Slyde

text: Hänen pukunsa, jonka Beacher päällysti tarttumattomalla pinnoitteellaan, mahdollisti miltei kitkattoman liikkumisen. Myöskään Hämähäkkimiehen seitti ei tarttunut puvun pintaan. Nimeten itsensä uudelleen Slydeksi, Beacher aloitti laajamittaiset pankkiryöstöt.


title: Slyde

text: Myöhemmin Slyde liittyi pahamaineiseen Pahuuden Mestarit -järjestöön, mutta kuoli Elektran saista. Selvisi kuitenkin, ettei Slyde kuollutkaan iskusta. Muinainen ninjakultti Käsi elvytti Slyden. Slyde tajusi olevansa jo miltei 40-vuotias mies ja hän päätti yrittää vielä kerran taistella Hämähäkkimiestä vastaan.


title: Slyde

text: Hän teki itselleen uuden puvun ja apurinsa kanssa suoritti uskaliaan ryöstön. Hänen todellinen tarkoituksensa oli kuitenkin houkutella Hämähäkkimies paikalle ja taisteluun kanssaan. Supersankari saapuikin ja voitti jälleen Slyden.


title: Slyde

text: Joutuessaan vankilaan Slyde oli kuitenkin iloinen pärjättyään hyvin taistelussa sankaria. Myöhemmin Slyde yhdisti voimansa Ansamiehen kanssa ja meni mafiapomo Nuijapään puheille. Nuijapää keräsi suurta superroistoarmeijaa yhteen, jotta voisi hallita suvereenisti New Yorkia.


title: Slyde

text: Slyde ei kuitenkaan suostunut ehdotukseen, jolloin yksi Nuijapään kätyreistä ampui hänet siihen paikkaan viestiksi muille niskuroijille.


title: Slyde

text: Slydella ei ole varsinaisia supervoimia. Hän on kuitenkin lahjakas kemisti ja on kehittänyt rikollisen uransa avuksi nerokkaan asun. Asu on päällystetty kokeellisella, kitkattomalla aineella. Aineen ansiosta puvun käyttäjä on immuuni erilaisille sidonnoille ja otteille (kuten Hämähäkkimiehen verkolle).


title: Slyde

text: Asu suojaa Slydea myös jonkin verran fyysisiltä iskuilta. Koska asun kengät ovat myös kitkattomat, Slyde kykenee liikkumaan noin 15 metrin sekuntivauhtia. Huolimatta suuresta nopeudesta, Slyde kykenee ohjailemaan itseään erinomaisesti.


title: Slyde

text: Slyde on myös käyttänyt rakettimoottorein varustettuja saappaita kyetäkseen lentämään ja nykyisin teräaseita, kuten katanaa ja shurikeneja.


title: Chayaman metroasema

text: Chayaman metroasema () on Fukuokan kaupungin Jōnanin suuralueella sijaitseva metroasema. Asema on kahdeksas asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Chayaman metroasema

text: Aseman lähellä sijaitsee muun muassa Jōnanin kunnallinen liikuntahalli.


title: Caracallan kylpylät

text: Caracallan kylpylät (Terme di Caracalla) olivat Rooman valtakunnassa sijainnut ylellinen rakennuskompleksi, jonka keisari Caracalla rakennutti vuosien 212 ja 216 välisenä aikana. Nykyään kylpylöiden rauniot ovat turistikohde Rooman kaupungissa.


title: Caracallan kylpylät

text: Kompleksi peitti arviolta 13 hehtaarin pinta-alan. Kylpylärakennus oli 228 metriä pitkä, 116 metriä leveä ja arviolta 38,5 metriä korkea. Sitä pystyi käyttämään noin 1 600 kylpijää kerralla.


title: Caracallan kylpylät

text: Rakennuksen seinät oli koristeltu mosaiikeilla, jotka sisälsivät aidonkokoisia kuvia painijoista ja valmentajista sekä erilaisista merihirviöistä ja sankareista. Kylpylässä oli myös useita patsaita, joista suurin osa on viety turvaan muihin museoihin, kuten Vatikaanin museoihin.


title: Caracallan kylpylät

text: Kylpylä sai vetensä läheisestä Aqua Marcia -akveduktista. Sen ansiosta kylpylöitä voitiin käyttää aina Rooman viimeisiin päiviin asti, jolloin barbaarit tuhosivat akveduktin yrittäessään valloittaa Rooman.


title: Caracallan kylpylät

text: Koko rakennusta lämmitettiin hypokaustin avulla. Kyseisessä tekniikassa lämmitettiin ensin hiilen avulla suuri määrä vettä, joka sitten virtasi kylpylän lattian alla lämmittäen näin koko rakennusta. Hypokausteja käytettiin vielä 1800-luvulla.


title: Caracallan kylpylät

text: Kylpylät itsessään sisälsivät "frigidariumin" (kylmän huoneen), "tepidariumin" (lämpimän huoneen) sekä "caldariumin" (kuuman huoneen). Pohjoissivulla oli "natatio", joka oli uima-allas. "Natatiolla" ei ollut kattoa, ja sitä ympäröivät pronssipeilit, jotka ohjasivat auringonvaloa allasosastolle. Koko allasrakennus oli 6 metriä korkealla alustalla, jotta sen alle voitiin säilöä tavaraa ja sitä voitiin lämmittää erinäisillä uuneilla.


title: Caracallan kylpylät

text: Caracallan kylpylät eivät sisältäneet vain altaita, vaan niiden alueelle kätkeytyi muun muassa kirjasto, kaksi "palaestraa", useita pylväskäytäviä sekä iso puutarha käytävineen. Kirjastossa oli kaksi eri huonetta, kuten kaikissa muissakin Rooman kirjastoissa: toinen oli kreikan- ja toinen latinankielisille teksteille. Kylpylärakennus oli osaltaan tarkoitettu kulttuurien kohtauspaikaksi, ja siellä solmittiin niin poliittisia kuin kaupallisiakin sopimuksia Rooman valtakunnan aikana.


title: Caracallan kylpylät

text: Kirjastot olivat sijoitettu rakennuskompleksin itä- ja länsisiipeen, ja koko pohjoissiiveke oli omistettu kaupoille.


title: Caracallan kylpylät

text: 1900-luvun alkupuolella kylpylöiden muotoilua käytettiin inspiroimaan useita moderneja rakennuksia.


title: Caracallan kylpylät

text: Kylpylöiden raunioihin pääsee nykyään tutustumaan pientä maksua vastaan, joskin alle 18-vuotiaat ja yli 65-vuotiaat EU:n kansalaiset pääsevät tutustumaan raunioihin ilmaiseksi, kuten myös Palatium-kukkulalle ja Colosseumiin.


title: Jari Ahola

text: Jari Tapio Ahola (s. 9. elokuuta 1976 Tampere) on suomalainen näyttelijä ja laulaja.


title: Jari Ahola

text: Hän on esiintynyt elokuvissa ja televisiosarjoissa, kuten "Star Wreck", "Kaverille ei jätetä" ja "Akkaa päälle". Hän on näytellyt mm. Tampereen Työväen Teatterissa, Lappeenrannan Kaupunginteatterissa, Lahden kaupunginteatterissa ja Valkeakosken kesäteatterissa. Ahola valmistui Teatterikorkeakoulusta vuonna 2004 teatteritaiteen maisteriksi ja näyttelijäksi. Ahola tunnetaan ehkä parhaiten TTT:n hittimusikaalista Vuonna 85 ja sen jatko-osista, jossa hän on näyttellyt Mauno Pepposta vuodesta 2006 lähtien.


title: Jari Ahola

text: Tampereen Työväen Teatterissa hän on ollut kiinnitettynä vuodesta 2006.


title: Jari Ahola

text: Jari on myös ääninäytellyt lukuisissa tv- ja radiomainoksissa sekä Pro Pilkki 2 pelissä, jossa yksi tietokonepelaajista on nimetty hänen mukaansa. Sen lisäksi Ahola toimi kyseisen pelin ääniohjaajana sekä äänisuunnittelijana.


title: Jari Ahola

text: TV2:n "Tartu Mikkiin" -ohjelmassa Jari on nähty solistina kahdesti; vuosina 2007 sekä 2012.


title: Jari Ahola

text: Ahola on esittänyt päärooleissa Kirkaa vuoden 2016 kesällä ja Jari Sillanpäätä vuonna 2018 Valkeakosken kesäteatterin laulunäytelmissä.


title: Jari Ahola

text: Jari on naimisissa näyttelijä Petra Aholan kanssa ja heillä on neljä lasta. He asuvat Tampereella.


title: Bareilly

text: Bareilly (, ) on kaupunki Ramganga-joen varrella Uttar Pradeshin osavaltiossa Pohjois-Intiassa. Vuonna 2011 siellä oli 979 933 asukasta.


title: Bareilly

text: Kaupunki on Rohilkhandin alueen pääkaupunki ja huonekalujen, nahan viljan ja sokerin tuotantokeskittymä. Bareilly on 50. suurin metropolikaupunki Intiassa.


title: Tiruchirappalli

text: Tiruchirappalli (; lausutaan yleisesti Tiruchchirapalli, myös Tiruchi tai Trichy திருச்சி; aiemmin brittiläisen Intian aikaan Trichinopoly) on kuudenneksi suurin (Chennain, Coimbatoren, Madurain, Salemin ja Tirupurin jälkeen) kaupunki Tamil Nadun osavaltiossa Etelä-Intiassa. Tiruchirappalli sijaitsee osavaltion keskellä, Kaverijoen rannoilla.


title: Tiruchirappalli

text: Vuoden 2011 laskennassa kaupungissa oli 846 915 asukasta.


title: Kanayaman metroasema

text: Kanayaman metroasema () on Fukuokan kaupungin Jōnanin suuralueella sijaitseva metroasema. Asema on yhdeksäs asema Nanakuma-linjalla Tenjin-Minamin aseman päästä lukien. Asema on avattu 3. helmikuuta 2005.


title: Kanayaman metroasema

text: Aseman lähellä sijaitsevat muun muassa:


title: Pahuuden Mestarit

text: Pahuuden Mestarit () ovat Marvel-kustantamon sarjakuvissa esiintyvä superroistojoukkio. Ryhmä on historiansa aikana kokenut monta eri kokoonpanoa. Ensimmäisen kerran ryhmä esiintyi amerikkalaisen "Avengers" -lehden kuudennessa numerossa (heinäkuussa 1964). Pahuuden Mestarit ovat pääasiallisesti Kostajien vastustajia.


title: Pahuuden Mestarit

text: Alkuperäinen Pahuuden Mestarit organisoi Paroni Zemo. Hän johti ryhmää kuolemaansa asti. Toisen ryhmäinkarnaation organisoi androidi Ultron. Munapää keräsi kolmannen ryhmän. Neljännen ryhmän kokoonpanon laati paroni Zemon poika. Tohtori Mustekala organisoi viidennen ryhmän. Myöhemmin syntyi vielä useita muita ryhmäkokoonpanoja.


title: Pahuuden Mestarit

text: Suurin osa -videopelissä esitetyistä vastustajista ovat kuuluneet jossain vaiheessa Pahuuden Mestareihin. Pelissä Mestareita johtaa Tohtori Doom yhdessä Lokin, Lumoojattaren, Ultronin ja Paroni Mordon kanssa. Muita pelissä esiintyviä Pahuuden Mestareita ovat:


title: Pahuuden Mestarit

text: Myös Mandariini oli alun perin Mestarien jäsen, mutta Tohtori Doom erotti hänet ryhmästä petturuuden takia.


title: Tamil Nadun piirikunnat

text: Tamil Nadun osavaltio Kaakkois-Intiassa on jaettu 32 piirikuntaan.


title: Enteogeeni

text: Enteogeeni sanatarkassa muodossaan, tarkoittaa uskonnollisessa, shamanistisessa tai hengellisessä konteksissa käytettyä psykoaktiivista ainetta. Laajemmassa käsityksessään sana "enteogeeni" viittaa niin synteettisiin kuin luonnollisiin kemiallisiin yhdisteisiin, jotka aiheuttavat ihmisessä muuntuneen tajunnantilan (kuten transsin), joka muistuttaa perinteisten enteogeenien, kuten ayahuascan, psilosybiinisienten ja muiden hallusinogeenien avulla saavutettuja hengellisiä kokemuksia, joita esimerkiksi šamaanit hyödyntävät työssään.


title: Enteogeeni

text: Enteogeeni (engl. "entheogen") on uudissana, jonka kehitti vuonna 1979 joukko etnobotanisteja ja mytologian tutkijoita. Se on johdettu kahdesta muinaiskreikan sanasta ἔνθεος "entheos" ja γενέσθαι, "genesthai". Adjektiivi "entheos" tarkoittaa "jumalasta täyttynyttä, inspiroitunutta" ja siitä on myös johdettu sana entusiasmi eli into. "Genesthai" tarkoittaa olevaksi tulemista. Täten enteogeeni tarkoittaa ainetta, joka tekee inspiroituneeksi, usein uskonnollisessa tai hengellisessä mielessä.


title: Sienien päihdekäyttö

text: Sienien päihdekäyttö on sienien käyttöä päihteenä. Psyykeen vaikuttavia sieniä on Suomessa ainakin 15 lajia. Niitä on kahta ryhmää: "amaniitasieniä", joihin kuuluvat muutamat myrkylliset kärpässienet, ja "psilosybiinisieniä", joihin kuuluu esimerkiksi suippumadonlakki.


title: Sienien päihdekäyttö

text: Psilosybiinisienten sisältämät psilosiini ja psilosybiini ovat luokiteltu huumausaineiksi.


title: Sienien päihdekäyttö

text: Psilosybiinisienten vaikutukset ovat samankaltaisia kuin LSD:llä, joka on psykedeeli. Psykedeelit mm. muuttavat aistikokemuksia.


title: Gilbert Bécaud

text: Gilbert Bécaud (oik. François Gilbert Léopold Silly, 24. lokakuuta 1927 Toulon, Ranska – 18. joulukuuta 2001 Pariisi, Ranska) oli ranskalainen laulaja, säveltäjä ja näyttelijä, jonka lempinimi oli energisen esiintymistapansa johdosta "Monsieur 100,000 Volts".


title: Gilbert Bécaud

text: Hänen kansainvälisesti tunnettuja menestyskappaleitaan ovat muun muassa "Et maintenant" vuodelta 1961, joka tuli tunnetuksi muun muassa Shirley Basseyn, Elvis Presleyn ja Frank Sinatran esittämänä nimellä "What Now My Love" ja muun muassa Everly Brothersin, Bob Dylanin, Nina Simonen, Elvis Presleyn, Willie Nelsonin ja James Brownin nimellä "Let It Be Me" esittämä "Je t'appartiens". Hänen muita hittejään ovat muun muassa "Le Jour ou la Pluie viendra", "Seul sur son Etoile", "L'Orange" ja "L'important c'est la Rose".


title: Gilbert Bécaud

text: Suomessa Bécaudin tunnetuin kappale lienee Tapani Pertun esittämänä tunnetuksi tullut "Nathalie" vuodelta 1964.


title: TuTo Hockey 2006–2007

text: TuTo aloitti Mestis-kauden 2006-2007 pelaten kuudestatoista ensimmäisestä ottelustaan vain neljä "kotona" eli evakossa Turkuhallissa ja loput kaksitoista ottelua vieraissa. 16. marraskuuta koitti uuden Kupittaan monitoimihallin loppuunmyyty (3000 paikkaa) avausottelu Heinolan Kiekkoa vastaan. Kotipelejä jäi pelattavaksi uuteen Kupittaan halliin vielä 17 kappaletta . Pelit Turkuhallissa keräsivät totuttua niukemmin yleisöä, mutta siirto Kupittaalle piristi katsojalukuja tuntuvasti, ja TuTo pääsi hyvin lähelle tavoitekatsojamääräänsä, joka oli 1500 per kotiottelu.


title: TuTo Hockey 2006–2007

text: TuTon alkukausi meni vieraspeleistä ja Kupittaan hallin valmistumista odotellessa hieman ailahtelevasti, ja oman lisänsä toivat sekä lukuisat pelaajien loukkaantumiset ja siirrot (muun muassa Oskar Essen siirtyi FPS:n riveihin) sekä Tomi Laurilan peliuran päättyminen. Joukkue kuitenkin vahvistui ex-jukuripuolustaja Pasi Järvisellä sekä Ässä-laina Juhamatti Hietamäellä. Sarjan kärjessä Sport, Jukurit ja Hokki näyttivät karkaavan jo tavoittamattomiin, ja varsinkin ajanjakso 31.10-7.12.2006 oli TuTon kannalta erityisen musta: kahdestatoista ottelusta tuli vain neljä voittoa, ja näistäkin kaksi otettiin sarjajumbo FPS:aa ja nuorten maajoukkuetta vastaan.


title: TuTo Hockey 2006–2007

text: 9. joulukuuta 2006 kääntyi kuitenkin uusi lehti TuTon murskattua neljännestä sijasta kamppailleen KooKoon 7-0, jolloin TuTon ennätyksellisen pitkä ja runkosarjan loppuun asti jatkunut voittoputki alkoi. Ykkösketju Saunamäki-Forsell-Virpiö osoittautui pitelemättömäksi, ja sairastuvan pitkäaikaispotilaat, puolustajat Fredrik Vara sekä Matti Kesseli kuntoutuivat vähitellen. Erinomaiseen loppukauden vireeseen päässyt TuTo pelasi 25. tammikuuta 2007 jo neljännentoista peräkkäisen voittonsa, ja rikkoi näin Mestiksen voittoputkiennätyksen. Edellinen ennätys oli NHL-pelaajilla vahvistetun KalPan nimissä kaudelta 2004-2005. Samassa ennätysottelussa Tero Forsell rikkoi omissa nimissään olleen Mestiksen kaikkien aikojen piste-ennätyksen, 62 pistettä. Forsellin saldo pelin jälkeen oli 65 pistettä. . Lisävahvistuksena pelissä oli SaiPasta tullut Janne Jokila, joka solmi loppukauden kestävän sopimuksen.


title: TuTo Hockey 2006–2007

text: Ässä-laina Juhamatti Hietamäki palasi peliajan puutteessa Ässiin, sillä TuTon pakistossa ei ollut tilaa Varan ja Kesselin kuntouduttua, ykköspakkipari Kai Syväsalmen ja Pasi Järvisen hallitessa puolustajien pistepörssiä. Syväsalmi myös rikkoi Mestiksen puolustajien entisen maaliennätyksen (14). Ässistä tuli joukkueeseen neljän ottelun ajaksi myös venäläinen NHL-varaus Aleksandr Naurov, jonka saldoksi jäi kuitenkin viisi kahden minuutin jäähyä, ja Naurov palasi takaisin liigaan, jossa Naurov kärysi rattijuopumuksesta ja lähti Suomesta.


title: TuTo Hockey 2006–2007

text: 2.2.2007 pelatussa ottelussa TuTo voitti Jokipojat kotonaan 2-0, ja otti 17. peräkkäisen voittonsa, nousten hetkeksi sarjakärkeen. Tero Forsell teki ottelussa kauden 23. maalinsa ja rikkoi näin ollen henkilökohtaisen maaliennätyksensä, joka oli 22 maalia. Juha Kuokkanen pelasi ottelussa toisen nollapelinsä putkeen ja kauden seitsemännen nollapelinsä, ollen jo tässä vaiheessa runkosarjan 2006-2007 eniten nollapelejä pelannut maalivahti. TuTo voitti loputkin jäljellä olevat runkosarjapelinsä ja pidensi peräkkäisten runkosarjavoittojen putken 19 voittoon.


title: TuTo Hockey 2006–2007

text: Runkosarjassa TuTo sijoittui toiseksi 67 pisteellä, rikkoen oman Mestiksen piste-ennätyksensä ja jääden Sportista pisteellä. Joukkueena TuTo oli Mestiksen paras alivoimajoukkue ja neljänneksi paras ylivoimajoukkue, jonka lisäksi TuTo oli Mestiksen fair play -joukkue, ottaen vähiten jäähyjä. TuTo teki runkosarjassa 171 maalia ja päästi 93, ollen ainoa Mestisjoukkue jolle tehtiin alle sata maalia. Maalisuhde oli +78. Kotona TuTo oli sarjan ylivoimaisesti paras joukkue, häviten ainoastaan yhden pelin varsinaisella peliajalla ja kaksi jatkoajalla. Kerran pelattiin tasan ja voitto tuli 19 ottelussa. Ainoa tappio tuli kauden alussa Turkuhallissa, joten Kupittaan uudessa hallissa TuTo ei hävinnyt varsinaisella peliajalla kertaakaan. Vieraissa TuTo oli vasta sarjan viidenneksi paras, saaden vain 26 pistettä tarjolla olleesta 44 pisteestä.


title: TuTo Hockey 2006–2007

text: Runkosarjan päätyttyä Tero Forsell voitti Mestiksen pistepörssin ja paransi 9 pisteellä omissa nimissään ollutta vanhaa ennätystä. Forsellin kokonaissaldo 45 ottelussa oli 24+47, ja Forsell myös jakoi Mestiksen maalikuninkuuden. Toiseksi paras tutolainen oli pistepörssissä seitsemänneksi sijoittunut Jouni Virpiö, joka teki 45 ottelussa tehot 20+25=45. Puolustajat Pasi Järvinen (33 ottelussa 9+29=38) ja Kai Syväsalmi (38 ottelussa 16+21=37) sijoittuivat puolustajien pistepörssillä ensimmäiselle ja toiselle sijalle. Maalivahti Juha Kuokkasella oli runkosarjan paras torjuntaprosentti (92.84%), vähiten päästettyjä maaleja per ottelu (1.76) ja eniten nollapelejä (7). Forsell, Syväsalmi, Järvinen ja Kuokkanen valittiin myös Jatkoaika-verkkolehden valitsemaan All Stars -kentälliseen, ja Jatkoaika palkitsi Ismo Lehkosen kauden parhaana valmentajana. Forsellille valinta ykköstähdistön sentteriksi oli toinen putkeen ja kolmas uralla.


title: TuTo Hockey 2006–2007

text: TuTo aloitti puolivälierät seitsemänneksi sijoittunutta Heinolan Kiekkoa vastaan. HeKi pelasi lujaa ja sääntöjen rajamailla, ja puolustaja Tommi Pelkosen puolivälierät päättyivät jo ensimmäisessä ottelussa, jonka TuTo voitti 4-3. TuTo voitti HeKin myös vieraissa 7-3 sekä kotonaan 2-1, voittaen puolivälieräsarjan puhtaasti 3-0 ja pidentäen peräkkäisten voittojen määränsä 22 otteluun. Puolivälierävaiheessa TuTon paras pistenikkari oli puolustaja Kai Syväsalmi, joka kohosi tässä vaiheessa pudotuspelipörssin kärkeen tehden kolmessa ottelussa neljä maalia ja antaen kaksi syöttöä.


title: TuTo Hockey 2006–2007

text: Välierävastustajaksi TuTolle tuli Mikkelin Jukurit. 23.2.2007 pelatussa ensimmäisessä välieräottelussa Kupittaalla Jukurit otti voiton lukemin 5-1, katkaisten TuTon 22 voiton putken, joka kesti 77 päivää. Ottelu oli myös ensimmäinen peli, jonka TuTo hävisi varsinaisella peliajalla uudessa hallissaan. TuTo hävisi seuraavan ottelun Mikkelissä luvuin 3-0, ja vaikka joukkue kykeni vielä voittamaan kerran Jukurit kotihallissaan luvuin 3-1, mikkeliläiset osoittautuivat kotonaan vahvemmiksi samoin luvuin. Jukurit voitti TuTon runkopelaajien kuten Syväsalmen ja Kestin loukkaantumisten sävyttämän ottelusarjan luvuin 3-1 ja eteni Mestiksen finaaleihin. TuTon kohtaloksi tuli kolmantena vuotena peräkkäin Mestiksen pronssiottelu, jossa TuTo kohtasi vieraskentällä toisen jatkosta pudonneen ennakkosuosikin, Vaasan Sportin. Kolmatta peräkkäistä pronssia ei tullut, sillä Sport voitti TuTon 2-0, ja TuTo jäi Mestiksessä neljänneksi. Pudotuspeleissä paras pistemies oli kahdeksassa ottelussa tehot 4+3=7 tehnyt Atte Saunamäki, ja maalivahti Juha Kuokkasen torjuntaprosentiksi jäi pudotuspeleissä 91,93%.


title: TuTo Hockey 2006–2007

text:
Valmentajana jatkoi kolmannen kauden Ismo Lehkonen, joka solmi jatkosopimuksen myös kahdesta seuraavasta kaudesta. Kapteenina toimi nuori Tapio Laakso, joka aisaparinsa Timo Salon kanssa nousi muutamassa vuodesta a-juniorista joukkueen runkopelaajaksi. Sekä Laakso että Salo siirtyivät kauden päätyttyä SM-liigaan KalPan riveihin. Kauden yleisökeskiarvo runkosarjan jälkeen oli 1461, ja pudotuspeleissä yleisökeskiarvo oli 1741.
Kauden päätyttyä TuTon joukkuetta ja pelaajia palkittiin runsaasti. TuTo sai fair play -palkinnon joukkueena. Tero Forsell sai pelaajien valitseman parhaan pelaajan Kultainen kiekko -palkinnon, valmentajien valitseman parhaan hyökkääjän palkinnon sekä yleisön valitseman all stars -ykkössentterin tittelin, jonka lisäksi Forsell sai palkinnon pistepörssin voitosta. Forsell teki myös yhtä monta maalia (24) kuin K-Vantaan Jussi-Mikko Makkonen, jolle myönnettiin maalitykki-palkinto. Juha Kuokkanen valittiin kauden parhaaksi maalivahdiksi ja all stars -ykkösmaalivahdiksi, ja Pasi Järvinen palkittiin kauden parhaana puolustajana ja paikalla all stars -kakkosmiehistöön. Lisäksi puolustaja Kai Syväsalmi valittiin all stars -ykköstähdistöön. Kakkostähdistöön valittiin myös oikea laitahyökkääjä Jouni Virpiö.


title: TuTo Hockey 2006–2007

text: Puolustajat: Juhamatti Hietamäki 21 ottelua (ei kyennyt vakiinnuttamaan pelipaikkaa ja siirtyi takaisin liigaan ja Ässiin, Saku Vaihinen 1 ottelu.


title: TuTo Hockey 2006–2007

text: Hyökkääjät: Oskar Essen 8 ottelua (siirtyi FPS:ään), Tomi Laurila 7 ottelua (lopetti uransa), Tommi Heinonen 5 ottelua (siirtyi muualle), Alexandr Naurov 4 ottelua (tuli Ässistä, teki 0+0, siirtyi takaisin Ässiin), Olli Lieskivi 2 ottelua, Matti Virtanen 1 ottelu.


title: TuTo Hockey 2006–2007

text: 17-vuotias Anton Kokkonen valittiin ainoana Mestis-pelaajana 18-vuotiaiden nuorten (U18) MM-kisoihin, jotka pelattiin Tampereella 11-22.2007. Suomi joutui kisoissa karsintasarjaan taistelemaan paikastaan ensi vuoden kisoissa, ja ottelussa Saksaa vastaan Kokkonen teki 4-3 voittomaalin, varmistaen Suomen sarjapaikan. Lisäksi Kokkonen teki toisen maalin ottelussa Latviaa vastaan ja hänen tehotilastolukemakseen jäi turnauksen päätyttyä +1. Kokkonen istui myös neljä jäähyminuuttia.


title: Get Used to It

text: Get Used to It on Rhino Bucketin vuonna 1992 ilmestynyt albumi.


title: No Song Left Behind

text: No Song Left Behind on Rhino Bucketin kokoelma-albumi, joka julkaistiin 6. helmikuuta 2007.


title: Pain & Suffering

text: Pain and Suffering on Rhino Bucketin kokoelma-albumi. Se julkaistiin vuonna 2007 levymerkillä Acetate Records.


title: Rhino Bucket (albumi)

text: Rhino Bucket on Rhino Bucketin esikoisalbumi. Se julkaistiin vuonna 1990 levymerkillä Warner Bros. Records.


title: Never for Ever

text:
Never for Ever on Kate Bushin kolmas albumi vuodelta 1980. Laulaja tuotti sen yhdessä Jon Kellyn kanssa. Ehkä tämän takia levyn tuotanto oli monimuotoisempaa kuin Bushin aiemmilla äänitteillä "The Kick Inside" ja "Lionheart", joiden
taiderockin ja klassisen musiikin vaikutteita sekoittaneet kappaleet olivat äänimaailmaltaan hyvin samankaltaisia. Erityisen tärkeänä instrumenttina tällä albumilla toimi Fairlight CMI -syntetisaattori-sampleri, johon Kate Bush oli tutustunut ollessaan taustalaulajana Peter Gabrielin singlellä ”Games without Frontiers”.


title: Never for Ever

text: "Never for Ever" oli ensimmäinen brittiläisen naisartistin äänite, joka nousi Ison-Britannian albumilistan ykköseksi.


title: Never for Ever

text: Levyltä heinäkuussa 1980 julkaistu, aiheinaan rakkautta ja uskottomuutta käsitellyt single ”Babooshka” saavutti Britannian singlelistan viidennen sijan ja oli siten siihen mennessä Bushin parhaiten sijoittunut kappale ”Wuthering Heightsin” jälkeen. ”Babooshka” oli myös kansainvälinen menestys ja saavutti kärkikymmenikön Kanadassa, Australiassa ja monissa Euroopan maissa. Myös John Lennonin tiedetään hankkineen singlen itselleen, sillä hän halusi kokeilla tekovaiheessa olevalle "Double Fantasy" -albumilleen samanlaista äänimaailmaa. Kappaleet ”Breathing” ja ”Army Dreamers” kävivät puolestaan kumpikin parhaimmillaan brittilistan sijalla 16.


title: Never for Ever

text: Levyn kannen piirsi kuvittaja Nick Price Bushin ideoiden pohjalta. Ajatuksena oli lepakoiden ja joutsenien sekä muiden vastakohtien avulla ilmentää ihmisen eri puolia, sitä kuinka jokaisessa on eri tavalla ilmeneviä hyviä ja pahoja piirteitä.


title: Pain (Rhino Bucketin albumi)

text: PAIN on Rhino Bucketin kolmas studioalbumi, joka julkaistiin vuonna 1994 levymerkillä Moonstone Records.


title: Kari Taalasmaa

text: Kari Matias Taalasmaa (s. 13. elokuuta 1972) on kuvitteellinen hahmo suomalaisessa televisiosarjassa "Salatut elämät", jossa häntä esittää Tommi Taurula, tosin vuonna 2009 toukokuun puolesta välistä kesäkuun ensimmäiseen päivään eli vuoden päätösjaksoon asti sijaisnäyttelijänä toimi Henri Halkola.. Kari on Ulla ja Seppo Taalasmaan esikoispoika sekä Elina Taalasmaan velipuoli. Hän oli mukana sarjassa vuonna 1999, sekä vuodesta 2001 vuoteen 2004. Tämän jälkeen Kari oli poissa sarjasta vuoteen 2007 asti, lukuun ottamatta syksyllä 2005 tekemäänsä vierailua, kun hänen tyttärensä Oona oli pudonnut hissikuiluun ja joutunut sairaalaan. Vuonna 2010 Kari poistui sarjasta neljäksi vuodeksi ja palasi vasta vuoden 2014 päätösjaksossa. Poistuttuaan sarjasta saman vuoden lokakuussa Kari oli hetken aikaa poissa ja palasi sarjaan jälleen vuonna 2015. Hahmo poistui kuitenkin uudelleen hetkeksi aikaa sarjasta syksyllä 2018, jolloin hän lähti Talen kanssa Sepon luokse Kittilään. Kari palasi sarjaan jälleen vuoden 2019 alussa.


title: Kari Taalasmaa

text: Kari esiintyy myös joulukuussa 2014 ensi-iltansa saaneessa "Nightmare 2 – Painajainen jatkuu" -elokuvassa. Kari palasi sarjaan maaliskuussa 2015. Kari nähtiin lisäksi sarjasta tehdyssä oheissarjassa nimeltä "Pihlajasatu" kesällä 2018.


title: Kari Taalasmaa

text: Sarjan alkaessa Kari oli vankilassa, koska hän oli pahoinpidellyt miehen, joka oli yrittänyt raiskata Elinan. Karin paras ystävä oli Aleksi Salin, joka oli mukana pahoinpitelyssä. Karin päästyä vankilasta hän ja Aleksi perustivat autokorjaamon, Taalasbiilin, jonne Seppo tuli toimitusjohtajaksi. Yrityksen perustamista varten Ulla lainasi Karille ja Aleksille rahaa hänen ja Sepon lottovoitosta.


title: Kari Taalasmaa

text: Kari oli masentunut, ja hän yritti itsemurhaa. Aleksi kuitenkin ehti pelastaa ystävänsä. Kari ja Aleksi aikoivat matkustaa meriteitse ulkomaille, mutta Aleksin isä Jukka Salin oli tahallaan piilottanut Aleksin passin ja Kari lähti yksin matkaan.


title: Kari Taalasmaa

text: Palattuaan Pihlajakadulle vuonna 2001 Kari muutti vanhempiensa kanssa Taalasbiilin Talotaikurit-nimiseksi kiinteistöhuoltoyhtiöksi. Sittemmin alkoi seurustelemaan Katja Vainion kanssa. Samoihin aikoihin hänelle kuitenkin kehittyi Katjan selän takana seksisuhde Laura Kivirannan kanssa. Katja ja Kari erosivat lukuisten sattumusten seurauksena ja syksyllä 2003 Kari sai Lauran kanssa esikoistyttärensä Oonan. Tällöin Karilla oli ollut ongelmia huumerikollisten kanssa ja häntä uhkasi vankilatuomio. Hän kuitenkin selvisi ehdonalaisella ja tuomioistuimen vaatima sakkorangaistus hylättiin Lauran ansiosta. Hän myös työskenteli Talotaikureiden toimitusjohtajana hetken aikaa sekä portsarina Club Geelissä. Geelin oltua myynnissä, Kari olisi halunnut ostaa sen ja hän pyysi lainaa Ullalta. Ulla oli ehtinyt myös luvata Sepolle lainaa antiikkikauppaa varten, joten Karin haaveet klubista unohtuivat.


title: Kari Taalasmaa

text: Karin ja Lauran suhde alkoi rakoilla, kun Kari haikaili Katjan perään. Myöhemmin Kari muutti Katjan kanssa Tampereelle vuonna 2004. Syksyllä 2005 Kari vieraili Pihlajakadulla, kun Oona oli pudonnut hissikuiluun. Lopulta Oona muutti vuonna 2006 Karin ja Katjan luokse Tampereelle.


title: Kari Taalasmaa

text: Kevään 2007 päätösjaksossa Kari palasi Pihlajakadulle lyömällä Tuomo Tervajokea, joka oli kohdellut Elinaa huonosti. Elina suivaantui tästä. Kari jäi asumaan Sepon luokse, sillä hänen ja Katjan suhde oli ohi. Myös Oona muutti Helsinkiin äitinsä Lauran luokse. Kari lorvaili pitkän aikaa, kunnes Seppo palkkasi hänet huoltomieheksi Talotaikureihin. Siinä ohessa Kari teki autovarkauksia Sebastian ”Stuba” Vuorelalle yhdessä Romeo Aron kanssa. Ennen pitkää he jäivät kiinni ja kertoivat poliiseille Stubasta. Stuba oli pitkään vihainen kaksikolle.


title: Kari Taalasmaa

text: Kun Helena Kuula oli yrittänyt passittaa Karin ja Romeon vankilaan kostoksi siitä että he vasikoivat Stubasta poliiseille, alkoi mies vihata tätä. Hän ei voinut hyväksyä Sepon ja Helenan suhdetta. Hän vihoittelikin pitkään näille kahdelle. Myöhemmin Kari kuitenkin hyväksyi Helenan.


title: Kari Taalasmaa

text: Kari seurusteli Noora Aution kanssa, jolla on HIV-tartunta. Kosiessaan Nooraa tämä suostui kihlaukseen, mutta pian Kari tuli katumapäälle ja perui kihlauksensa Nooran kanssa. Pari meni uudestaan kihloihin, ja pian Noora odotti kaksosia. Toinen lapsista menehtyi häissä saadussa keskenmenossa ja toinen myöhemmin sairaalassa. Noora päätti paeta Afrikkaan vanhempiensa luo. Tämän jälkeen Karilla oli seksisuhde Isabella Holmin kanssa, josta seurasi seurustelusuhde. Suhde päättyi Nooran palattua Suomeen siskonsa hautajaisiin. Karin yrityksistä huolimatta, Noora ei halunnut aloittaa suhdetta uudelleen Karin kanssa.


title: Kari Taalasmaa

text: Kari turhautui, ja hän aloitti rappiollisen elämän; hän irtisanoutui Talotaikureista, muutti Jarkko Peltosen tyhjään asuntoon ja ryyppäsi päivät pitkät. Tilanne muuttui, kun Noora tuli käymään kenialaisen adoptiolapsensa Benjaminin kanssa Suomessa hoitamassa adoptiopapereita. Kari ja Noora lähentyivät uudelleen, ja Benjaminista tuli Karille tärkeä. Kari päätti kosia Nooraa. Noora vastasi kosintaan myöntävästi, ja Kari muutti Nooran, Benjaminin ja Oonan kanssa Keniaan.


title: Kari Taalasmaa

text: Keväällä 2014 Kari oli juovuksissa keittiössä, josta Ulla ja Tale hänet löysivät. Hän oli palannut Pihlajakadulle Nooran kanssa ilmenneiden ongelmien vuoksi. Pihlajakadulla Kari ryyppäsi eikä jaksanut tarttua kunnolla elämäänsä kiinni. Ulla suostutteli hänet menemään Kristiinan asunnolle remontoimaan saadakseen rahaa ja tekemistä. Kari yritti hurmata Kristiinan pukeutumalla vähiin vaatteisiin, mutta sai osakseen vain naurua. Tämän jälkeen hän meni sukupuoltaan korjanneen Jutta Korhosen kanssa sänkyyn - tietämättä, että kyseessä oli Iidan isä. Karin kuultua asiasta, hän hermostui ja haukkui Juttaa kaikkien kuullen loukaten Iidaa. Hän riitautui myös Helenan kanssa, joka lopulta heitti Karin ulos asunnostaan.


title: Kari Taalasmaa

text: Myöhemmin Karin nuoruudenystävä Aleksi tuli Pihlajakadulle tapaamaan Karia kuultuaan tämän ongelmista. Hän tarjosi Karille autoasentajan paikkaa autokorjaamoltaan Nakkilasta. Kari päätti tarttua tarjoukseen ja muutti Aleksin mukana Nakkilaan. Sittemmin hän palasi sarjaan ja osti oman autokorjaamon Helsingistä ja nimesi sen taas Taalasbiiliksi.


title: Kari Taalasmaa

text: Karilla ja Laura Kivirannalla on yhteinen tytär Oona. Parin suhde alkoi pikkuhiljaa Lauran opettaessa Karille sivistystapoja, joilla Kari pystyisi hurmaamaan naapurin Katjan. Karin ja Katjan seurustellessa Karille kehittyi Lauran kanssa seksisuhde. Suhteen paljastuminen johti Katjan ja Karin eroon, jonka jälkeen Kari muutti Lauran luokse asumaan ja pian tämän jälkeen Laura paljastikin odottavansa Oonaa. Karin sekaannuttua huumebisnekseen pari erosi, mutta palasi Oonan syntymän jälkeen yhteen. Heidän yhteiselonsa oli suhteen loppuaikoina hyvinkin riitaisaa ja lopulta Laura kertoi Karille haluavansa erota. Pari erosi ja heille jäi Oonan yhteishuoltajuus.


title: Kari Taalasmaa

text: Ennen suhdettaan Laura Kivirantaan Karilla oli suhde Katja Vainioon. Katja oli jopa raskaana Karille, mutta sai keskenmenon, minkä hän salasi pitkään ja uskotteli edelleen olevansa raskaana. Pari erosi Karin saatua tietää totuuden Katjan raskaudesta ja Katjan kuultua Karin ja Lauran salasuhteesta. Karin ja Lauran erottua Karin välit Katjan kanssa alkoivat lämpenemään ja pari muutti ensin vuonna 2004 kahdestaan Tampereelle, mutta vuonna 2006 ekaluokkalainen Oona muutti heidän luokseen. Karin palatessa sarjaan vuonna 2007 selvisi, että hän oli eronnut Katjasta ja Oonakin palasi Helsinkiin.


title: Kari Taalasmaa

text: Kari on muutamia kertoja harrastanut Maaritin kanssa seksisuhteita, useimmiten silloin kun Karia on ahdistanut tai hän on kokenut pettymyksiä.


title: Kari Taalasmaa

text: Kari seurusteli valokuvaaja Noora Aution kanssa. Karin saadessa tietää Nooran HIV:stä, hän tuli vihaiseksi eikä halunnut olla tekemisissä naisen kanssa. Myöhemmin pari palasi yhteen ja Noora olikin jo raskaana Karille. Kari tajusi, että nyt hänelläkin voi olla HIV. Hän jätti naisen taas, mutta he kuitenkin palasivat yhteen. He olivat menossa naimisiin, kunnes Noora alkoi juuri ennen vihkimistä tuntea kouristusta vatsassaan. Pari ei mennyt naimisiin Nooran joutuessa sairaalaan. Heille tulossa olevista kaksosista toinen menehtyi. Pian Noora sai toisenkin keskenmenon ja pari erosi, jonka jälkeen Noora lähti Afrikkaan.


title: Kari Taalasmaa

text: Noora palasi Suomeen siskonsa Juulian hautajaisiin, jolloin Kari tajusi rakastavansa Nooraa. Noora ei kuitenkaan lämmennyt ja palasi Keniaan. Toisella kerralla Noora tuli adoptiopoikansa Benjaminin kanssa Suomeen ja muutti väliaikaisesti Taalasmaille asumaan. Kari ja Noora rakastuivat uudelleen, päättivät mennä naimisiin ja muuttaa lapsineen Keniaan. Kari palasi myöhemmin Pihlajakadulle yksin ja paljastui, että hän oli varastanut Nooran hyväntekeväisyyskassasta rahaa saadakseen omia bisneksiä pyörimään, mutta joutui huijatuksi, jonka takia Noora oli heittänyt hänet ulos heidän kodistaan. Kari alkoi hankkia rahaa maksaakseen takaisin, mutta saatuaan rahat kokoon, hänelle selvisi että Noora oli jo löytänyt uuden miehen.


title: Kari Taalasmaa

text:
Vuonna 2017 Noora palasi Pihlajakadulle, kun Kari oli soittanut tälle kännipuhelun. Noora halusi, että Benjamin muuttaisi takaisin Keniaan, mutta tämä ei innostunut ideasta.
Pian Noora sai tekstiviestin mieheltään, jossa tämä ilmoitti haluavansa erota. Karin tunteet Nooraa kohtaan alkoivat palata, ja toisinpäin. Pian Noora lähti kuitenkin takaisin Keniaan, koska Kari ei osannut päättää halusiko Lindan vai Nooran.


title: Kari Taalasmaa

text: Karilla ja Isabella Holmilla oli seksisuhde ennen suhteen vakiintumista. He välttelivät toisiaan, kunnes viimein tunnustivat pitävänsä toisistaan oikeasti. Aiemmin he eivät tulleet toimeen saman katon alla. Pian he kuitenkin alkoivat seurustella. Oona Kiviranta ei hyväksynyt isänsä suhdetta Isabellaan, koska Isabella on Oonan poikaystävän Miron äiti. Miro ja Oona eivät hyväksyneet heidän suhdettaan, mutta pikkuhiljaa he totuttautuivat asiaan. Kari jätti Isabellan tämän Oonalle tekemien katalien juonien takia.


title: Kari Taalasmaa

text: Kari tutustui Juttaan, kun he tekivät yhdessä asuntoremonttitöitä. Kari oli hieman ihastunut Juttaan ja heillä oli pientä säpinää, kunnes Joonatan Sievinen paljasti Karille että Jutta oli ennen mies ja Iida Mustosen kauan kadoksissa ollut isä joka teki sukupuolileikkauksen. Sen jälkeen Kari ei voinut sietää Juttaa ja alkoi vihata häntä.


title: Kari Taalasmaa

text: Kari tapasi poliisi Linda Eerikäisen jouduttuaan putkaan autokorjaamostaan löytyneistä väärennetyistä rahoista, jotka eivät kuitenkaan olleet Karin. Karin ja Lindan suhde alkoi takkuisesti, varsinkin, kun Linda on poliisi ja joutui jättämään treffejä väliin työkiireidensä takia. Myös Ullan puuttuminen suhteeseen vaikeutti suhdetta. Tale ja Janne alkoivat epäillä Lindaa Karin pettämisestä Talen nähtyä Lindan halailemassa huppupäistä miestä. Epäilyt osoittautuivat vääriksi miehen paljastuessa Lindan veljeksi, Antoniksi. Kari ja Linda olivat menossa naimisiin tammikuussa 2017, mutta papiksi paljastui Lindan isä Aaro Vaalanne, mikä sekoitti häät täysin eikä pari ehtinyt sanoa "tahdon". Myohemmin Anton kuoli Taalasbiilissä, koska nosturissa ollut auto putosi hänen päälleen.


title: Kari Taalasmaa

text: Linda Eerikäiselle selvisi, että Kari Taalasmaa ja hänen naapurinsa Sergei Kuula olivat jo monen kuukauden ajan varastelleet autoja ja siirtäneet niitä laittomasti ulkomaille. Kari ja Sergei jäivät kiinni, koska Linda oli selvitellyt asiaa jo aiemmin ja löysi Taalasbiililtä varastettujen autojen rekisterikilpiä. Tapahtumien jälkeen Linda halusi erota Karista.


title: Kari Taalasmaa

text: Kari tunnetaan vahvoista mielipiteistään, joita tämä ei pelkää tuoda esiin (esim. tämän mielestä naiset ovat "nirppanokkia"). Hän ei juurikaan taida kielenkäytön hienostuneempaa puolta, ja mm. kiroileekin enemmän kuin useimmat muut henkilöhahmot. Hän onnistuu lähes aina ärsyttämään läheisiään vitseillään. Kaikkia Karin hyvinkin röyhkeä käytös ei lainkaan miellytä. Kari on osittain myös äkkipikainen, ja saattaa ratkaista ongelmat väkivallalla. Tämä on lyönyt useita ihmisiä heidän tekojen vuoksi, ja uhkaillut monia samasta syystä. Usein taustalla on väärinkäsitys, josta Kari saa kuulla jälkikäteen ja joista tämä osoittaa myös katumusta. Yritettyään itsemurhaa, tai uhkailtuaan Markusta, tämä on saanut toruja vanhemmiltaan jopa siihen asti että on heitetty pois kodistaan. Pohjimmiltaan Kari ei tahdo kenellekään pahaa.


title: Kari Taalasmaa

text: Tytär Oona, adoptiopoika Benjamin ja siskopuoli Elina ovat hänelle tärkeitä, kuten myös naiset joidan kanssa hän on ollut vakavimmassa suhteessa. Kari on ollut erityisesti Oonaa ja Elinaa kohtaa monesti ylisuojeleva. Karilla on yksi lapsenlapsi eli tyttärensä Oonan ja hänen puolisonsa Miron lapsi, jota ei ole sarjassa nähty. Kari on suhtautunut erittäin negatiivisesti siskopuolensa Elinan miesystäviin Markukseen (erityisesti tämän huumausaineriippuvuuden tähden), Danieliin, Ossiin ja Tuomoon. Tyttärensä Oonan poikaystävät Joonatan ja Miro eivät myöskään ole jääneet Karin huomiotta, mutta lopulta tämä on hyväksynyt Tuomon lankoehdokkaaksi ja Miron vävyehdokkaaksi.


title: Kari Taalasmaa

text: Kari esitetään sarjassa myös hyvin epäsivistyneenä ja ei-kouluttautuneena. Tämä syö hyvin epäterveellisesti, saattaa naapureiden kesken näyttäytyä ilman vaatetusta ja laiskottelee työaikanaan. Tästä Kari saakin torua tuon tuosta esimieheltään, eli omalta äidiltään. Vapaa-aikanaan Kari pitää tyttökalenterin selailusta ja sohvalla lepäämisestä oluen parissa. Hän on myös yksi harvoista henkilöhahmoista, joka polttaa tupakkaa. Hänen lempiruokiaan ovat muun muassa lihapullat persikoiden kera sekä makkara ja perunamuusi. Karilla on yllään usein farkut ja jonkinlainen tavallinen arkipaita. Ulkona Kari käyttää usein joko ruskeaa nahkatakkia tai farkkutakkia. Ollessaan töissä Talotaikureissa hänen päällään nähtiin usein Talotaikureiden työhaalareita ja siihen kuuluvaa lippalakkia tai pipoa.


title: Kari Taalasmaa

text: Kari ei ole juurikaan opiskellut, eikä hänellä ole mitään tutkintoa. Tästä syystä hänet nähdäänkin hyvin fyysisissä ammateissa, kuten huoltoyhtiö Talotaikureissa. Ennen Talotaikureita Kari työskenteli Aleksi Salinin kanssa omistamassaan autokorjaamo Taalasbiilissä sekä Club Geelin ovimiehenä. Työttömänä ollessaan Kari on muun muassa varastanut autoja, myynyt huumeita sekä tehnyt muita pikkurikoksia. Kari on työskentellyt autoasentajana Aleksi Salinin omistamassa autokorjaamossa Nakkilassa. Palattuaan Helsinkiin hänestä tuli yrittäjä, kun hän osti oman autokorjaamon. Sen nimeksi tuli taas Taalasbiili.


title: Aleksi Salin

text: Aleksi Salin on Tuomas Kytömäen esittämä kuvitteellinen hahmo suomalaisessa saippuasarjassa "Salatut elämät", jossa hän on ollut mukana vuosina 1999–2004 sekä vuonna 2008 satunnaisesti. Aleksi vieraili sarjassa myös syksyllä 2014. Aleksi palaa sarjaan vuonna 2019. Aleksi esiintyi myös "Ismo & Seppo Show / Seppo & Ismo Show" -juhlalähetyksessä vuonna 2009.


title: Aleksi Salin

text: Aleksi on Maarit ja Jukka Salinin vanhin lapsi. Hänellä on pikkuveli Saku ja pikkusisko Silja. Heidän vanhempansa erosivat Maaritin alkoholisoiduttua. Aleksilla itsellään on tytär, Sofia Salin, joka syntyi hänen suhteestaan edesmenneen äitipuolensa ja sittemmin avovaimonsa Hanna Salinin kanssa.


title: Aleksi Salin

text: Aleksi on samassa rapussa asuvan Elina Taalasmaan veljen Karin pitkäaikainen ystävä. Heidän ystävyytensä pahimpia koettelemuksia oli Karin ja Maaritin lyhyt mutta kiihkeä suhde. Ennen sarjan alkua Aleksi ja Kari pahoinpitelivät miehen, joka yritti raiskata Elinan, Aleksin silloisen tyttöystävän. Pahoinpitelystä Kari otti yksin syyn niskoilleen, minkä vuoksi hän oli sarjan alkaessa vielä vankilassa.


title: Aleksi Salin

text: Aleksi asui pääsääntöisesti koko aikansa sarjassa Pihlajakatu 23B:n kolmannessa kerroksessa asunnossa B9. Sarjan alkaessa siellä hänen kanssaan asuivat hänen pikkusisaruksensa, isänsä ja äitipuolensa. Myöhemmin Siljan lähdettyä vaihtoon Amerikkaan, heille muutti filippiiniläinen vaihto-oppilas Chiqi Li. Silja ei enää palannut pysyvästi asumaan kotiin ja Sakukin muutti lopullisesti pois vuonna 2002, jolloin Aleksi jäi asumaan kolmestaan Sofian ja Hannan kanssa. Jukka oli tässä välissä ehtinyt muuttamaan ullakkoasuntoon Maaritin luo saatuaan tietää Aleksin olevan Sofian isä. Aleksi ehti asua myös jonkin aikaa Laura Kivirannan asunnossa B8 vuokralla mielenterveysongelmista kärsivän Petra Rinteen kanssa, joka kaappasi Sofian.


title: Aleksi Salin

text: Äitipuolensa Hanna Salinin kanssa Aleksilla oli pian tämän saavuttua perheeseen paremmat välit kuin perheen muilla lapsilla. Aleksin ja Hannan välille kehittyi salasuhde, jonka seurauksena Hanna tuli raskaaksi ja sai lapsen, Sofian. Elina ja Aleksi erosivat, kun Elina sai kuulla Aleksin ja Hannan salasuhteesta. Aleksi oletti ensin Jukan olevan Sofian isä, mutta Aleksin isyys varmistui Hannan kuultua Jukan steriloinnista. Hanna oli tosin valehdellut Jukalle, että Sofian isä on Hannan homoseksuaali ystävä Harri Järvi. Jukalle suhde paljastui vasta hänen kuultuaan Aleksin lepertelevän Sofialle kevään 2001 päätösjaksossa nimittäen itseään isäksi ja Jukkaa ukiksi. Suhteen paljastuttua Jukan maailma romahti ja hän jätti työnteon.


title: Aleksi Salin

text:
Aleksilla ja Laura Kivirannalla olivat kerran treffit Hannan pyynnöstä, kun Hanna kyllästyi välillä Aleksiin ja käski Aleksin katsoa muita naisia. Laura taas halusi tehda Markus Ekholmin mustasukkaiseksi.
Hannan kuoleman jälkeen Aleksi jäi Sofian yksinhuoltajaksi. He muuttivat Nakkilaan Hannan vanhempien luokse. Nakkilassa asuessaan Aleksi alkoholisoitui eikä pystynyt huolehtimaan tyttärestään Sofiasta. Tämän seurauksena Maarit sai Sofian huoltajuuden. Vuonna 2008 selvisi, että raitistunut Aleksi elää Ilona Salon kanssa avoliitossa.


title: Aleksi Salin

text: Aleksi tuli vierailulle Pihlajakadulle syksyllä 2014 tapaamaan retuperällä olevaa Karia. Hän kertoi omistavansa Satakunnan suurimman autokorjaamon sekä pysyneensä äitinsä Maaritin ja tyttärensä Sofian kanssa erossa alkoholista. Hän mainitsi myös, että Maarit tuottaa Nakkilassa paikallislehteä ja että hänen tyttärensä Sofia aloitti opinnot yliopistossa. Lisäksi hän kertoi, että hänen isänsä Jukka ja tämän vaimo Jaana, jonka kanssa Jukka aikoinaan poistui sarjasta, ovat eronneet. Aleksi tarjosi Karille autokorjaamolta töitä ja Kari lähti Aleksin matkaan. Myöhemmin Kari kuitenkin palasi takaisin Pihlajakadulle.


title: Chau Giang

text: Chau Tu Giang (s. 2. heinäkuuta 1955) on yhdysvaltalainen pokeriammattilainen. Giang on syntynyt Vietnamissa ja on etniseltä taustaltaan kiinalainen.


title: Chau Giang

text: Giang lähti Vietnamista pienellä veneellä 1970-luvun lopulla. Hän muutti Floridaan, jossa työskenteli vähimmäispalkalla erilaisissa töissä. Tämän jälkeen hän siirtyi Coloradoon, josta sai työtä kokkina 160 dollarin viikkopalkalla. Coloradossa Giang oppi pokerinpeluun, sen seurauksen hän muutti Las Vegasiin. Ensimmäisenä ammattilaisvuotenaan hän ansaitsi yli 100 000 dollaria.


title: Chau Giang

text: World Series of Pokerissa Giang oli vuonna 1993 toinen $1,500 Pot Limit Hold'em -turnauksessa ja myöhemmin samana vuonna voitti $1,500 Ace to Five Draw -tapahtumassa. Vuonna 1996 Giang oli WSOP:n pääturnauksessa kolmastoista. Kaksi vuotta myöhemmin hän toisen WSOP-rannekkeensa $2,000 Omaha 8 or Better -turnauksessa ja kolmannen vuonna 2004 $2,000 Pot Limit Omaha -kisassa.


title: Chau Giang

text: Giang pelasi vuosia lähes pelkästään WSOP-turnauksia ja käteispelejä, jossa hän on usein mukana Las Vegasin "Big Gamessa". Vuodesta 2003 Giang on alkanut pelata myös World Poker Tourin turnauksia. WPT:llä hän on ollut finaalipöydässä kolmasti. Tammikuun 2005 WPT:n $10,000 World Poker Open -turnauksen kakkostila on Giangin toistaiseksi rahallisesti arvokkain voitto (773 448 dollaria).


title: Chau Giang

text: Giang on naimisissa ja hänellä on kolme lasta. Elokuussa 2007 hänen pokeriuran turnausansionsa ylittivät 3,0 miljoonaa dollaria.


title: Vaimomatskua

text: Vaimomatskua on yhdysvaltalainen tositelevisiosarja, jossa Public Enemy -muusikko Flavor Flav etsii itselleen sopivaa vaimoa. Sarjasta on ilmestynyt kaksi tuotantokautta, joista Subtv on esittänyt molemmat. Yhdysvalloissa kolmas tuotantokausi sarjasta alkoi helmikuussa 2008. Sarjasta on ilmestynyt myös kolme spin-offia, I Love New York, ja .


title: Vaimomatskua

text: Sarjan alussa kaksikymmentä tyttöä muuttaa asumaan samaan taloon. Joka viikko Flavor Flav pudottaa heistä yhden tai useamman, kunnes sopiva vaimo löytyy.


title: Vaimomatskua

text: Tiffany Pollard ("New York"), kilpailija 1. tuotantokaudelta, palasi toiseen tuotantokauteen Flavin toivomuksesta.


title: Vaimomatskua

text: Yhdysvaltalainen malli ja näyttelijä Nicole Alexander (s. 12. heinäkuuta 1982, Detroit, Michigan, Yhdysvallat) esiintyi kilpailussa nimellä Hoopz. Hän voitti 1. tuotantokauden finaalin.


title: Vaimomatskua

text:
Yhdysvalloissa toisen tuotantokauden esitys alkoi 6. elokuuta 2006.
Suomessa toisen tuotantokauden esitys alkoi 1. syyskuuta 2007


title: Vaimomatskua

text: Malli, laulaja ja tosi-tv-kilpailija Chandra Davis (s. 2. tammikuuta 1978 Detroit, Michigan, Yhdysvallat) esiintyi nimellä Deelishis sarjan toisella tuotantokaudella. Finaalissa Flavor Flav valitsi Davisin voittajaksi.


title: Vaimomatskua

text: VH1-kanavan erikoisohjelma "Where Are They Now: Reality Stars" kertoi vuonna 2007, että Vaimomatskua-sarjan kuvausten jälkeen Davis ei ole enää seurustellut Flavor Flavin kanssa.


title: Vaimomatskua

text: Chandra Davis on myös tehnyt töitä Eye Candy -nimiselle mallitoimistolle, jossa hän sai lempinimen "London Charles". Davis ilmestyi julkisuuteen uudelleen Paul Wallin musiikkivideolla nimeltä "Break em off", esiintyi Smooth-lehden kannessa huhtikuussa 2007 sekä Black Men -lehden kannessa syyskuussa 2007.


title: Delator

text: Delator on latinankielinen sana syyttäjälle. Rooman valtakunnassa delatorit olivat halveksittu ihmisryhmä, koska heidän uskottiin tekevän perusteettomia syytöksiä taloudellisen edun tavoittelemiseksi. Delatorit saivat joko palkkion esittämistään syyteistä tai osan syytetyksi joutuneen saamasta sakosta.


title: Delator

text: Tasavallan aikana kuka tahansa Rooman kansalainen saattoi syyttää toista rikoksesta. Syytetyn täytyi olla paikalla virallisessa syyteenlukutilaisuudessa eli "nominis delatiossa". Delatorin ja todistajien eli "subscriptoresien" allekirjoittama syytekirjelmä toimitettiin tämän jälkeen preettorille, jonka jälkeen seurasi oikeudenkäynti, jossa todistajia kuultiin. Lopuksi lautamiehet äänestivät päätöksestä ja preettori julisti rangaistuksen. Mikäli delator voitti oikeudenkäynnin, hän sai palkkion; mikäli hän hävisi sen, hänen katsottiin esittäneen perättömiä syytöksiä ja hän sai itse sakot. Keisarikaudella delatorien ammatista tuli taloudellisesti houkuttelevampi. Rooman senaatti toimi oikeudenkäynneissä lautamiehinä ja keisari, konsuli tai prefekti sen puheenjohtajana.


title: Delator

text: Elviran synodissa noin vuonna 306 käytettiin termiä delatores kristityistä, jotka esittivät syytöksiä uskonveljistään. Synodin kanonin LXXII:n mukaan mikäli joku kristitty teloitetaan tai karkotetaan toisen kristityn syytöksen eli "delation" perusteella, ekskommunikoidaan syytöksen esittänyt kristitty pysyvästi. Kanonissa tarkoitettiin ilmeisesti nimenomaisesti syytöstä kirkkoon kuulumisesta kristittyjen vainojen aikana tai perättömiä syytöksiä.


title: Director musices

text: Director musices (lyhennetään usein "dir. mus.") on arvonimi, jonka tuomiokapituli myöntää ansioituneelle urkurille tai tasavallan presidentti ansioituneelle muusikolle.


title: Director musices

text: Tuomiokapitulin myöntämästä arvonimestä ei ole ollut aiemmin säädöstä, mutta kirkkolakiin on tekeillä siitä muutos. Tuomiokapituli myöntää kirkolliskokouksen toimikauden aikana yhden arvonimen kutakin alkavaa 30 seurakuntavirassa olevaa kanttoria kohden.


title: Director cantus

text: Director cantus (lyhennetään usein "dir. cant.", ) on Suomen valtion virallinen arvonimi. Kirkollista alkuperää oleva arvonimi on laajentunut yleisesti musiikin alalle. Tuomiokapituli myöntää director cantuksen arvonimen kanttorille ansiokkaasta palvelusta. Kirkkolaissa ei ole aiemmin ollut mainintaa arvonimestä, mutta tekeillä on muutos. Presidentti voi myöntää arvonimen muillekin kuin kirkkomuusikoille.


title: Elviran synodi

text: Elviran synodi () oli noin vuonna 306 ilmeisesti nykyisen Granadan paikalla sijainneessa "Illiberisin" (tai "Eliberisin") kaupungissa pidetty kirkolliskokous, johon osallistui yhdeksäntoista piispaa ja kaksikymmentäkuusi presbyteeriä pääosin Espanjan eteläosista. Arlesin ja Ancyran synodien ohella se edelsi ja valmisteli ensimmäistä ekumeenista kirkolliskokousta Nikeassa vuonna 325.


title: Elviran synodi

text: Synodi julisti yhteensä 81 kanonia, jotka käsittelivät muun muassa pakanallista moraalittomuutta. Maurice Meigne on esittänyt, että vain 21 ensimmäistä kanonia olisivat todella Elviran konsiilin päätöksiä ja että loput olisivat muiden Pyreneiden niemimaalla pidettyjen synodien päätöksiä.


title: Elviran synodi

text: Kolmaskymmeneskuudes kanoni kieltää pyhien kuvien käyttämisen kirkoissa:


title: Elviran synodi

text: Protestanttisissa kirkoissa tätä on usein käytetty argumenttina kuvainpalvontaa vastaan. Katoliset teologit puolestaan katsovat, että kyseessä on joko vain Jumalan kuvaamisen kieltäminen tai pyhien esineiden pakanoiden häpäisyltä suojelemiseksi tehty määräys.


title: Elviran synodi

text: Synodin kanoneissa kielletään kristittyjä myös menemästä naimisiin juutalaisten kanssa.


title: Maija Leino

text: Maija Leino (s. 24. elokuuta 1944 Kuusankoski) on suomalainen näyttelijä, joka on vaikuttanut muun muassa Ryhmäteatterissa.


title: Maija Leino

text: Leino on näytellyt muun muassa Ryhmäteatterin tuottamassa viihdesarjassa "Tabu".


title: Alibi

text: Alibi (latinan sanasta "alibi" ’muualla’) on todiste, jolla voidaan osoittaa, ettei henkilö ole ollut paikalla rikoksen tapahtuessa tai ei ole osallistunut rikokseen, ja että joku voi esittää todistusaineiston asiasta luottamuksellisesti oikeudessa.


title: Raussin pelimannit

text: Raussin pelimannit oli suomalainen kansanmusiikkiyhtye.


title: Aleksandr Konovalov

text: Aleksandr Ivanovitš Konovalov (venäjäksi: Александр Иванович Коновалов) (17. syyskuuta 1875 Moskova – 28. tammikuuta 1948 New York City) oli venäläinen kadettipoliitikko ja liikemies. Konovalov omisti yhden suurimmista tekstiilitehtaista Venäjällä. Alkujaan hän liittyi liberaaleihin progressisteihin. Myöhemmin puolue yhdistyi kadettien kanssa.


title: Aleksandr Konovalov

text: Ensimmäisen maailmansodan aikana hän oli sotateollisuuskomitean varapuheenjohtaja. Komiteaa johti Aleksandr Gutškov.


title: Aleksandr Konovalov

text: Helmikuun vallankumouksen jälkeen hänestä tuli Venäjän väliaikaishallituksen kauppa- ja teollisuusministeri. Kun lokakuun vallankumous alkoi, Konovalov muutti Ranskaan, jossa toimi vasemmistovenäläisten emigranttien johtajana. Toisen maailmansodan aikaan Konovalov muutti Yhdysvaltoihin.


title: Nanakuman metroasema

text: Nanakuman metroasema () on Fukuokan kaupungin Jōnanin suuralueella sijaitseva metroasema. Asema on kymmenes asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Nanakuman metroasema

text: Aseman lähellä sijaitsevat muun muassa:


title: Fukudai-maen metroasema

text: Fukudai-maen metroasema () on Fukuokan kaupungin Jōnanin suuralueella sijaitseva metroasema. Asema on yhdestoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005. Asema on nimensä mukaisesti Fukuokan yliopiston () asema ja sen ympärillä sijaitsevatkin monet yliopiston rakennuksista.


title: Gómez Pereira

text: Gómez Pereira (1500—1567 oli espanjalainen filosofi, lääkäri ja luonnonfilosofi. Pereira syntyi Medina del Campossa ja pyrki kumomomaan lääketieteessä keskiajalla vallinneita käsityksiä ja ehdotti empiiristen menetelmien käyttöönottamista. Filosofiassaan Pereiran ajatukset muistuttavat pitkälti René Descartes'n vastaavia. Pereiran sanotaan auttaneen Descartesia kehittämään kuuluisan ajatuksen sa cogito ergo sum (ajattelen, siis olen).


title: Makedonian armeija

text: Antiikin Makedonian armeija oli yksi antiikin ajan merkittävimmistä armeijoista. Ennen kuningas Filippos II:a Makedonian armeija oli huonosti aseistettu ja heikkolaatuinen. Filippos koulutti armeijan käyttämään uusia innovatiivisia aseita ja taktiikkoja. Tärkeimpiä taktiikkoja oli raskaan jalkaväen eli falangin ja raskaan ratsuväen yhteistoiminta. Armeija kukisti Kreikan kaupunkivaltiot Khaironeian taistelussa, mikä aloitti Makedonian hegemonian. Filippoksen pojan Aleksanteri Suuren johdolla armeija löi Persian valtakunnan sotajoukot. Aleksanterin kuoltua hellenistiset kuninkaat jatkoivat armeijoidensa varustamisen makedonialaiseen tapaan. Ajan myötä armeijoiden painopiste siirtyi enemmän jalkaväelle, joka ei enää ollut yhtä liikkuva. Makedonian armeija kukistui lopullisesti Pydnan taistelussa vuonna 168 eaa. Rooman valtakunnan legioonia vastaan.


title: Makedonian armeija

text: Makedonian armeija koostui raskaasta ratsuväestä, jonka tärkeimmät yksiköt olivat ns. toveriratsuväkeä ("hetairoi"), sekä jalkaväestä, josta suurin osa taisteli falangimuodostelmassa ja oli varustettu pitkillä "sarissa"-keihäillä. Kyseistä jalkaväenyksikköä kutsuttiin nimellä "pezhetairoi" ("jalkautuneet toverit"). Tärkeä jalkaväkiyksikkö oli myös "hypaspistai" ("kilvenkantajat"), joka taisteli falangissa ja myös kevyemmin aseistettuna huonokulkuisessa maastossa. Armeijaan kuului myös kevyttä ratsuväkeä ("prodromoi", "edelläjuoksijat"), jonka tehtäviin kuului etupäässä tiedustelu ja armeijan sivustojen suojaaminen taistelussa.


title: Makedonian armeija

text: Kun Filippos II nousi Makedonian hallitsijaksi vuonna 360 eaa. oli tilanne melkein toivoton. Makedonia oli heikko valtio jota uhkasi monta vaaraa. Filippoksen veli Perdikkas III oli kaatunut 4000 miehen kanssa illyrialaisia vastaan käydyssä taistelussa. Illyrialaisten lisäksi Filippoksen valtaa uhkasivat myös ateenalaiset ja traakkialaiset, jotka kummatkin tukivat omia ehdokkaitaan Makedonian kuninkaaksi. Filippos Seuraavan vuoden aikana Filippos koulutti armeijaansa


title: Makedonian armeija

text: Katso myös: Aleksanteri Suuren armeija


title: Makedonian armeija

text: Makedonian raskas ratsuväki oli armeijan iskukykyisin joukko, joka taisteli yleensä kiilamuodostelmassa. Melkein jokainen taistelu ratkesi ratsuväen rynnäköllä vihollisen rivistöön murrettuun aukkoon. Nimensä mukaan se koostui kuninkaan "tovereista". Ratsuväki oli jaettu kahdeksaan osastoon, joita kutsuttiin nimellä "ile" (monikko "ilai"). Osastojen vahvuus oli ehkä 200–250 miestä. Yksi osastoista oli niin sanottu kuninkaallinen osasto ("agema" tai "ile basilike") jonka vahvuus oli ehkä 300 miestä ja jossa kuninkaan lähipiiriin kuuluneet henkilöt taistelivat.


title: Makedonian armeija

text: Kuninkaallisen osasto pois luettuna ratsuväen osastot oli rekrytoitu Makedonian itäosista, minne Filippos II oli perustanut siirtokuntia. Ainakin Amfipoliin, Bottiaian, Apollonian ja Anthemoksen kaupungeista kustakin tuli yksi ratsuväkiosasto. Ennen Persian sotaretkeä Aleksanteri jätti Makedoniaan 1500 ratsumiestä Antipatrokselle, joka toimi kuninkaan poissa ollessa Makedonian hallitsijana. Yhteensä ratsuväkeä oli noin 1800 miestä, mutta tähän lukuun saattaa sisältyä makedonialainen kevyt ratsuväki ("prodromoi").


title: Makedonian armeija

text: Varusteina heillä oli pronssinen boiotialainen kypärä, kyrassi ("thoraks", rintapanssari) sekä peitsi ("ksyston").


title: Makedonian armeija

text: Makedonialainen kevyt ratsuväki toimi yleensä tiedustelutehtävissä. Kevyet ratsumiehet käyttivät yleensä heittokeihäitä, mutta he saattoivat myös käyttää sarissa-keihään ratsuväkiversiota ("ksyston"). Joissain lähteissä kevyttä ratsuväkeä kutsutaan myös nimellä sarisa-kantajat ("sarisaforoi") ja se taisteli ainakin Granikosjoen taistelussa pitkillä sarisa-keihäillä lyhyemmän ratsuväkikeihään sijaan. Kevyt ratsuväki oli organisoitu raskaan ratsuväen tavoin osastoihin ("ile"), joita oli ainakin neljä. Armeijaan kuului myös paionialaista ja traakialaista kevyttä ratsuväkeä .


title: Makedonian armeija

text: Makedonialaisen jalkaväen pääosa taisteli falangimuodostelmassa. Heidän tärkein aseensa oli 4–6 metriä pitkä "sarissa"-keihäs, jonka päässä oli noin 50 cm pitkä terä ja toisessa päässä yhtä pitkä piikki, jolla keihään sai tuettua maahan. Sarissa painoi yhteensä 7 kg ja sen käyttämiseen tarvittiin kummatkin kädet. Tämän takia sotilailla oli vain pieni kilpi ("pelta"), joka suojasi vasemman olkapään. Sotilaiden varusteisiin kuului myös miekka, kypärä ja ehkä jalkasuojukset. Miekalla ei kuitenkaan ollut paljon käyttöä taistelussa. Varusteisiin kuului myös tavanomaisempi lyhyt hopliitti-keihäs. Sotilaat saattoivat jättää raskaat sarissa-keihäänsä ja pystyivät kevyen varustuksensa ansiosta liikkumaan yhtä nopeasti kun kevyt jalkaväki.


title: Makedonian armeija

text: Jalkaväki oli jaettu osastoihin ("taksis"), jotka koostuivat noin 1500 miehestä. Yhtä osastoa johti "taksiarkhes". Osastot perustettiin maantieteellisten alueiden mukaan. Esimerkiksi Elimontiksen ja Tymfaian maakunnista tuli kustakin yksi "taksis". Persian sotaretkelleen Aleksanteri otti mukaan kuusi tällaista osastoa eli noin 9000 sotilasta. Intian sotaretken alkaessa osastoja oli seitsemän ja ilmeisesti yksi oli perustettu Makedoniasta lähetetyistä täydennyksistä.


title: Makedonian armeija

text: Jalkaväki oli organisoitu 16 miestä käsittäneisiin ryhmiin, joiden nimi oli "dekas" (alkujaan ryhmän jäseniä oli ollut kymmenen kuten nimestä voi päätellä). Ryhmät organisoitiin vuorostaan suurempiin osastoihin, joita kutsuttiin nimellä "lokhoi". Falangi taisteli yleensä 16 miestä syvässä muodostelmassa. Ryhmät taistelivat vieri vierin ja ryhmän kokeneimmat taistelivat eturivissä. Taistelussa vain kolme tai neljä ensimmäistä miestä piti keihästään vaakatasossa, muut pitivät keihäitään pystyssä. Falangi pystyi helposti supistautumaan lisäämällä syvyyttään 32 mieheen. Samoin falangi pystyi taistelemaan ainoastaan 8 miehen syvyydessä. Näin tapahtui esimerkiksi Issoksen taistelussa, jossa falangi aloitti taistelun 32 miehen syvyisenä, mutta maaston salliessa levittäytyi ja oli lopulta vain 8 miehen syvyinen. Jokaista ryhmää johti ryhmänjohtaja ("dekadarkhes"). Ryhmään kuului myös kaksi sotilasta, jotka saivat muihin sotilaisiin nähden kaksinkertaista palkkaa, ja yksi sotilas, joka sai puolitoista kertaa enemmän kun tavalliset sotilaat. Parempaa palkkaa saavat sotilaat taistelivat ryhmänsä kärjessä.


title: Makedonian armeija

text: Hypaspistit eli kilvenkantajat olivat eräänlainen makedonialaisen jalkaväen valiojoukko. Hypaspistit olivat luultavasti kehittyneet aikaisemmasta kuninkaallisesta henkivartiostosta. Tätä kuvasi esimerkiksi se, että yksi heistä kantoi kuninkaan henkilökohtaisia aseita ja pyhää kilpeä, jonka Aleksanteri oli ottanut ilionilaisesta Athenen temppelistä.


title: Makedonian armeija

text: Persian sotaretken alkaessa Aleksanterilla oli kolme osastoa hypaspisteja. Yhteen osastoon kuului noin 1000 miestä, ja sitä johti "khiliarkhos". Ei tiedetä tarkkaan, miten hypaspistit oli varustettu, mutta suuremmissa taisteluissa he taistelivat osana falangia ja tuolloin heidän varusteensa olivat varmasti samat kun muiden jalkaväkiosastojen. Toisaalta hypaspistit taistelivat yleensä jalkaväkifalangin ja ratsuväen välissä, joten heidän oli pystyttävä liikkumaan nopeasti, jotta he pysyisivät ratsuväen mukana. Heidän varusteensa on siis saattanut olla kevyempää kun falangin sotilailla. Hypaspistit olivat myös aina mukana kun Aleksanteri otti mukaansa osan armeijastaan jotain erikoistehtävää varten. Yksi osasto oli niin sanottu kuninkaallinen henkivartiosto "agema".


title: Makedonian armeija

text: Usein vähemmälle huomiolle jäävät Makedonian armeijan piiritysjoukot eli sapöörit. Näiden joukkojen organisaatiosta ei ole mitään tietoa. Makedonialaiset olivat kuitenkin ihailtuja piiritystaidoistaan, ja Filippos II oli varustanut armeijan sen ajan parhailla piirityskoneilla.


title: Makedonian armeija

text: Tärkeitä piirityksiä olivat Theban piiritys vuonna 335 eaa. ja Persian sotaretken aikana Halikarnassoksen piiritys (334 eaa.) ja Tyroksen piiritys (332 eaa.).


title: Qian Xuesen

text: Qian Xuesen (11. joulukuuta 1911 – 31. lokakuuta 2009) oli kiinalainen tiedemies ja sekä Yhdysvaltain että Kiinan kansantasavallan ohjus- ja avaruusohjelmien perustaja.


title: Qian Xuesen

text:
Qian oli yksi Jet Propulsion Laboratoryn perustajista aikana jolloin edelleen California Institute of Technologyn hallinnassa oleva laboratorio oli Yhdysvaltain maavoimien laboratorio. Kiinassa hän sai työstään nimityksen ”Kiinan rakettitekniikan isä” (tosin kiinalainen rakettitekniikka oli Qianin eläessä noin 800 vuotta vanhaa) ja ”Rakettitekniikan kuningas”. Hän siirtyi Kiinan kansantasavaltaan Yhdysvaltain kommunistivainojen aikana, joiden vuoksi hän joutui olemaan viisi vuotta vangittuna.
Asteroidi 3763 Qianxuesen on nimetty hänen mukaansa.


title: Qian Xuesen

text: Qian Xuesen syntyi Hangzhoussa Kiinassa, josta perhe muutti hänen isänsä saadessa viran opetusministeriössä Qianin olleessa 3-vuotias. Hän valmistui Chiao Tung-yliopistosta (nykyinen Shanghai Jiao Tong yliopisto) vuonna 1934. Elokuussa 1935 Qian Xuesen matkusti Kiinasta Boksarikapina-apurahalla opiskelemaan Massachusetts Institute of Technologyssä.


title: Qian Xuesen

text: Vuonna 1936 Qian Xuesen siirtyi California Institute of Technologyyn jatko-opiskelijaksi professori Theodore von Kármánin alaisuudessa. Qian väitteli vuonna 1939. Hän jäi Caltechiin 20 vuodeksi nousten ”Goddard Professor” -professoriksi ja kehittyen Yhdysvaltain johtavaksi ohjusasiantuntijaksi.


title: Qian Xuesen

text: Pian Kaliforniaan tulonsa jälkeen hän kiinnostui Frank Malinan ja muutamien muiden von Kármánin tutkijoiden rakettitekniikan ideoista. Hän alkoi osallistua näiden rakettikokeisiin.


title: Qian Xuesen

text: Vuonna 1943 Qian ja kaksi muuta Caltechin rakettiryhmän miestä loi nimen Jet Propulsion Laboratory. Se esiintyi Maavoimille esitetyssä ohjusaloitteessa, jota pidettiin mahtipontisesti Yhdysvaltain vastineena Kolmannen valtakunnan V-2-ohjukselle. Tämä johti pienen kiinteäajoaineraketin, Private A:n, valmistumiseen vuonna 1944, josta kehittyi WAC Corporal-luotainraketti.


title: Qian Xuesen

text: Toisen maailmansodan jälkeen Qian toimi USAAFissa everstiluutnattina ollen tuolloin korkea-arvoisin ei-valkoinen upseeri Yhdysvaltain asevoimissa. Hänet lähetettiin tutkimaan V-2-ohjuksia Saksaan.


title: Qian Xuesen

text: Vuonna 1949 eversti Qian kehitti suunnitelman avaruuslentokoneesta, joka oli USAFin Dyna-Soarin ja NASAn avaruussukkulan kehityksen perusta (yhdessä Wernher von Braunin ja Eugen Sängerin Kolmannessa valtakunnassa tekemien suunnitelmien kanssa).


title: Qian Xuesen

text: Vuonna 1945 Qian meni naimisiin Jiang Yingin kanssa, joka oli Guomindangin johtajan Jiang Bailin tytär.


title: Qian Xuesen

text: Kun Qian haki Yhdysvaltain kansalaisuutta vuonna 1950, FBI aloitti kampanjan hänen mustaamisekseen. Tällöin Kolmannen valtakunnan raketti-insinöörit olivat integroitumassa Yhdysvaltain ohjusohjelmiin ja aloitamassa siviiliavaruusohjelman lobbausta. Qianin ura päättyi välittömästi. Hän ilmoitti palaavansa Kiinaan. Yhdysvallat kietäytyi antamasta lupaa lähteä j hän joutui viideksi vuodeksi kotiarestiin. Kiinan kansantasavalta neuvotteli sen ajan Qianin vapauttamiseksi. Ulkomaille lähtöä viivytettiin lopussa perusteena ”salaisten dokumenttien kuljetuksella Kiinaan” – dokumentti oli koulun logaritmitaulukko.


title: Qian Xuesen

text: Vuonna 1955 Qian vapautettiin osana Korean sodan vankienvaihdon neuvotteluita. Qian alkoi välittömästi toimia Kiinan ohjusohjelmassa. Hän pääsi Kiinan kommunistiseen puolueeseen vuonna 1958.


title: Qian Xuesen

text: Qian perusti Institute of Mechanicsin ja alkoi kouluttaa kiinalaisia insinöörejä länsimaisin metodein. 1956 Qian jätti hallitukselle ballististen ohjusten ohjelmaehdotuksen ja nousi sen johtoon. Vuonna 1958 hänellä oli valmiina Dongfeng-ohjuksen suunnitelma. Ensimmäinen laukaisu tapahtui vuonna 1964 juuri ennen Kiinan ydinasetestiä. Dongfengistä tuli suosittu Silkworm-ohjus.


title: Qian Xuesen

text: Vuonna 1979, aikana jolloin Yhdysvallat haki Kiinasta tukijaa omalle ulkopolitiikalleen, Qian sai Caltechin "Distinguished Alumni Award"-palkinnon ja vanhat arkistonsa.


title: Qian Xuesen

text: Qian siirtyi eläkkeelle vuonna 1991.


title: Qian Xuesen

text:
Vuonna 1992 Kiinan kansantasavalta nosti avaruustoimintansa profiilia miehitettyjen lentojen
ohjelman alun julistamisella. Tällöin Qianin tutkimus, joka muun muassa johti Pitkä Marssi-ohjuksen kehitykseen, tuotiin laajemmin kiinalaisten tietoisuuteen.


title: Qian Xuesen

text: 1980-luvun alusta lähtien Qianin väitettiin läntisten lähteiden mukaan keskittyneen hengellisyyden kysymysten tutkimiseen etsien tieteellistä selitystä Qigongille. Hän kuoli 31. lokakuuta 2009 Pekingissä 97-vuotiaana.


title: Qian Xuesen

text: Berliner Union Stuttgart 1957


title: 3 Vulgar Videos from Hell

text: 3 Vulgar Videos From Hell on yhdysvaltalaisen groove metal-yhtyeen Panteran 2 DVD:n paketti, joka sisältää aikaisempien VHS julkaisujen materiaalit plus kolme livekappaletta vuoden 1991 Monsters in Moscow konsertista. DVD sisältää lähes kaikki musiikkivideot, ei tosin "Revolution Is My Name" kappaleen videota, ja paljon yhtyeen kiertue-elämää näyttävää materiaalia.


title: 3 Vulgar Videos from Hell

text: DVD on julkaistu levymerkillä East West Records.


title: 3 Vulgar Videos from Hell

text:
Sisältää albumien "Cowboys from Hell" ja "Vulgar Display of Power" aikakauden (vuodet 1990-1993).1. Nauhoitettu livenä vuonna 1990 Los Angelesissa, Kaliforniassa.2. Nauhoitettu livenä vuonna 1991 "Monsters of Rock-festivaalilla Moskovassa, Venäjällä.
3. KISS-cover, nauhoitettu livenä Skid Row'n kanssa.


title: 3 Vulgar Videos from Hell

text: Sisältää pääosin "Far Beyond Driven" -aikakauden sekä osittain "The Great Southern Trendkill" -albumin aikaa (1994-1996).


title: 3 Vulgar Videos from Hell

text: Osa yhtyeen esityksestä vuoden 1991 "Monsters in Moscow" -festivaalilta.


title: Mika Pietilä (valmentaja)

text: Mika Pietilä (s. 1970) on porvoolainen thainyrkkeilijä ja valmentaja. Hän päätti uransa ottelijana vuonna 2002. Kilpauransa jälkeen Pietilä toimi tovin Suomen Muaythai -liiton puheenjohtajana ja keskittyi enemmän valmennukseen. Hän toimii miesten maajoukkueen päävalmentajana sekä Porvoo Thaiboxing Clubin päävalmentajana.


title: Mika Pietilä (valmentaja)

text: Pietilä voitti aktiiviurallaan vuoden 1999 amatöörien maailmanmestaruuden sarjassa -63,5kg, ja hän oli Pohjoismaiden mestari samassa sarjassa vuodet 1994–1999. Pietilä voitti myös vuonna 1995 SM-pronssia olympiatyylin nyrkkeilyssä.


title: Mika Pietilä (valmentaja)

text: Pietilä aloitti thainyrkkeilyn vuonna 1985 Porvoossa Petteri Saarion järjestämällä peruskurssilla. Saario oli Porvoo Thaiboxing Club ry:n perustaja ja vastasi Pietilän ensimmäisistä opeista. Jo varhaisessa vaiheessa Pietilä lähti opiskelamaan lajia Turkuun, jossa Mustosen veljekset ja eritoten Kaitsu tutustuttivat Pietilän syvemmälle lajiin. Turussa myös järjestettiin Suomen ensimmäiset thainyrkkeilykilpailut, joissa Pietiläkin pääsi kilpailemaan. Saarion pikkuhiljaa poistuessa Porvoon seuran vetovastuusta alkoi opetuspuoli siirtyä vähin erin Pietilän harteille. Pietilä haki aktiivisesti oppia lisää Mustosilta ja myös lajin kotimaasta Thaimaasta. Tarkkana luonteena Pietilä ei pitkään aikaan antanut muiden ohjata harjoituksia, vaan keskittyi oman harjoittelun lisäksi opettamaan muita.


title: Mika Pietilä (valmentaja)

text: Pietilä voitti MM- ja EM-kultamitalit ja myös pm- ja sm-tittelit. Kokonaisuutena otteluja kertyi noin 60, joista suurin osa voittoja. Pietilän ottelutyyli ei niinkään perustunut voimaan tai raivoon vaan äärimmäisen hyvään ottelusilmään ja tilannetajuun. Siten hän sai vastustajat näyttämään usein aloittelijoilta, kun nämä törmäilivät yllättäviin kyynärpääiskuihin. Oma kilpailu ura hiipui ajankäytöllisten ongelmien takia. Pietilä kuitenkin myöntää edelleen kaipaavaansa kehään ja harjoittelee vapaa-aikanaan.


title: Mika Pietilä (valmentaja)

text: Pietilä on edelleen aktiivisesti mukana lajin parissa. Ottelijat saavat asiantuntevaa valmennusta ja menestyvät kisoissa. Pietilä ehti toimia myös thainyrkkeilyliiton puheenjohtajanakin neljä vuotta. Pietilän ansiosta kilpailutoiminta myös Porvoossa on saanut kipinää. Otteluiltoja on järjestetty niin ravintoloissa kuin sirkusteltassa, ja aina kehässä on ollut Suomen kärkinimiä.


title: Mika Pietilä (valmentaja)

text: Vuonna 2005 Pietilä alkoi valmentaa Suomen naisnyrkkeilyn ykkösnimeä Eva Wahlströmiä.


title: Umebayashin metroasema

text: Umebayashin metroasema () on Fukuokan kaupungin Jōnanin suuralueella sijaitseva metroasema. Asema on kahdestoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.


title: Umebayashin metroasema

text: Aseman lähellä sijaitsevat muun muassa:


title: Channel Islandsin kansallispuisto

text: Channel Islandsin kansallispuisto () on Yhdysvaltojen Kalifornian osavaltiossa, Tyynen valtameren saarilla sijaitseva kansallispuisto. Se julistettiin Yhdysvaltain kansalliseksi suojelumonumentiksi vuonna 1938 ja kansallispuisto siitä tehtiin 5. maaliskuuta 1980. Puiston 1 009,10 km² laajuista aluetta hallinnoi Yhdysvaltain muiden kansallispuistojen tapaan National Park Service.


title: Channel Islandsin kansallispuisto

text: Puistossa elää yli 2 000 kasvi- ja eläinlajia. Saarilla ja niiden lähiympäristössä elää muun muassa merileijonia, saarikettuja, kirjohylkeitä ja jopa sinivalaita. 145 saaren lajeista ei löydy mistään muualta.


title: Mollberg

text: Mollberg on muun muassa seuraavien henkilöiden sukunimi:


title: Congareen kansallispuisto

text: Congareen kansallispuisto () on Yhdysvaltojen Etelä-Carolinan osavaltiossa sijaitseva kansallispuisto. Siitä tuli kansallispuisto 10. lokakuuta vuonna 2003. Congaree on vain 89 km² laajuinen, ja se onkin yksi Yhdysvaltojen pienimmistä kansallispuistoista. Sitä hallinnoi National Park Service.


title: Congareen kansallispuisto

text: Congaree suojelee yhtä Yhdysvaltojen vanhimmista kovapuumetsistä. Metsän yleisin puulaji on suosypressi. Alueella elää myös paljon eri eläinlajeja kuten mustakarhuja, kojootteja ja ilveksiä. Sen vesissä elää lisäksi paljon eri sammakkoeläimiä ja käärmeitä. Alue on myös tärkeä lintukantansa takia. Puiston halki virtaa Congaree-joki.


title: Riihikallion koulu

text: Riihikallion koulu on Tuusulan Riihikalliossa noin 3 km Hyrylästä Helsingin suuntaan sijaitseva yhtenäiskoulu. Koulurakennus ja koulun vieressä sijaitsevat opettajien asuntolat rakennettiin 70-luvulla. Entiset asuntolarivitalot toimivat nykyään yksityisten ihmisten asuntoina. Riihikallion koulua laajennettiin vuonna 2007 ja rakennuksessa toimii nykyään myös yläluokat.


title: Riihikallion koulu

text: Riihikallion koulun luokka-asteisiin kuuluvat esikoulu sekä peruskoulun luokka-asteet 1–9. Koulu huolehtii Tuusulan kunnan musiikkiluokkaopetuksesta. Oppilaat musiikkiluokalle valitaan erillisellä testillä, johon voi osallistua kuka tahansa Tuusulan kunnan oppilas.


title: Riihikallion koulu

text: Lukuvuonna 2017-2018 oppilaita Riihikallion koulussa on 645. Koulun rehtorina toimii Harri Saramola.


title: Kamreeri

text: Kamreeri (lyhenne kamr.) on taloushallinnon alan virkamies tai toimihenkilö, joka valvoo kirjanpitoa ja rahaliikennettä.


title: Kamreeri

text: Kamreeri-sana on tullut suomen kieleen ruotsin kautta ("kamrer"). Alkusana on ollut myöhäislatinan "camerarius", joka on johdettu klassisen latinan sanasta "camera", holvi.


title: Kamreeri

text: Käsite "kamreeriajattelu" viittaa taloushallinnon virkamiesten tapaan tasapainottaa budjetti leikkaamalla menoista vaikka se lisäisi kustannuksia tulevaisuudessa tai pienentäisi tuloja.


title: Sadan miekan mies

text: Sadan miekan mies on Ilmari Unhon ohjaama suomalainen historiallinen seikkailukomediaelokuva vuodelta 1951. Se ajoittuu 1630-luvun Varsinais-Suomeen ja kertoo tarinan sankarillisesta miekkamiehestä, jolla on kuninkaan antama tehtävä suoritettavanaan. Mestarimiekkailija-sankarin ja hänen parinsa tielle sattuu konnia ja kaunottaria. Televisiossa elokuva nähtiin ensimmäisen kerran 7. maaliskuuta 1964.


title: Sadan miekan mies

text: Vuosi on 1634, kaksi vuotta on kulunut siitä kun Ruotsin kuningas Kustaa II Aadolf kaatui Lützenin kentällä. Sadan miekan mies, ”köyhä mies merien takaa”, ”Ota-henki-Olavi” eli Kaarnojan kapteeni ratsastaa toverinsa Hannu Eerikinpojan kanssa kohti Koskelan aateliskartanoa. Siellä hän kohtaa Krister Kristerinpojan ja päätyy miekkailemaan tätä vastaan kauniin Elisabeth Gyllenskiöldin, Kristerin serkun, neitsytkammiossa. Elisabeth ei pidä serkustaan ja paljastaa Kaarnojan kapteenille serkkunsa salajuonen kapteenin pään menoksi. Kapteenilla on tärkeä kuninkaan kirje eräälle Ståhlhandskelle. Hän luovuttaa kirjeen Elisabethin haltuun ennen lähtöään Koskelasta. Salajuonen mukaan kapteeni ja hänen toverinsa, Hannu Eerikinpoika on tarkoitus yllättää Lehikon autiotorpalla matkalla Turkuun. Kaksikko tietää varoa kyseistä torppaa, eivätkä he lopulta kohtaa siellä muita kuin vuolasta Karjalan murretta puhuvat hyväntahtoiset palkkasoturit Komsin ja Taavetin, jotka ovat elokuvan koomisen hahmon ritareita.


title: Sadan miekan mies

text: Turussa Kaarnojan kapteeni ja Hannu majoittuvat Kolmen Tuopin majataloon. Majatalon piika varoittaa miehiä Martens van Heerenin juoksupojasta Molleruksesta. Miehet saavat Mollerukselta arvokkaita tietoja uhkaamalla häntä kidutuksella. Seuraava kohtaus sijoittuu Kurjen taloon, joka on van Heerenillä vuokralla. Krister Kristerinpoika juonittelee siellä van Heerenin kanssa seuranaan serkkunsa, vaalea kaunotar Kristiina Gyllenskiöld. Van Herrenin motiivit paljastuvat: hän haluaa palauttaa Ruotsin valtakunnan pyhän kirkon eli Vatikaanin suojaan.


title: Sadan miekan mies

text: Kaarnojan kapteeni ja Hannu ovat tunkeutuneet Kurjen taloon yön pimeydessä. Kristiina on saanut tehtäväkseen viekoitella kapteenin, mutta hänen makuuhuoneeseensa tunkeutuukin Hannu, jota Kristiina luulee kapteeniksi. Hannu lumoutuu Kristiinasta. Kaarnojan kapteeni puolestaan tunkeutuu Kristiinan serkun Elisabethin makuuhuoneeseen. Elisabeth ja kapteeni tuntevat jo toisensa. Heidän välilleen kehittyy riita, joka päättyy kiihkeisiin suudelmiin. Krister ja van Heeren taasen vaativat saada tietää, onko Kaarnojan kapteeni Elisabethin luona. Maatessaan sängyssä kapteenin vieressä Elisabeth valehtelee Kristerille, ettei kapteeni ole läsnä.


title: Sadan miekan mies

text: Taistelutta sankarit eivät kuitenkaan pääse pois Kurjen talosta. He voittavat kamppailun miesylivoimaa vastaan ja hyvästelevät Elisabethin ja Kristiinan miekat tanassa ja ratsastavat kohti Turun linnaa. Krister Kristerinpoika on virittänyt sinne ansan, joten Kaarnojan kapteeni ja Hannu joutuvat tyrmään. Van Heeren ja Krister kuulustelevat kapteenia kuninkaan kirjeestä. Kapteeni säilyttää itsevarmuutensa ja lopulta valtaa Turun linnan Komsin ja Taavetin avulla. Linnan vankiluolista sankareiden matka jatkuu Koskelan aateliskartanoon.


title: Sadan miekan mies

text: Serkukset Elisabeth ja Kristiina palaavat Koskelaan ennen kapteeni Kaarnojaa. Koskelassa renki kertoo Ståhlhandsken saapuneen paikalle. Se on kuitenkin valhe, jonka takana on van Heeren. Kaunottaret ajautuvat miekkataisteluun van Heereniä vastaan. Kaarnojan kapteeni saapuu juuri silloin Koskelaan. Hän voittaa van Heerenin kamppailussa, tämän todellinen henkilöllisyys paljastuu kapteenille ja van Heeren luovutetaan Ståhlhandskelle, joka sillä välin on todella saapunut Koskelaan. Elisabeth antaa hallussaan olleen kirjeen Ståhlhandskelle, ja van Heerenin peli on pelattu.


title: Sadan miekan mies

text: Loppunäytös näytellään Turun linnassa. Elisabeth ujostelee lähestyä Kaarnojan kapteenia, mutta pienen juonen avulla hänet houkutellaan Kaakon sarvelle. Linnan muurien päällä aateliskaunotar ja sankari, sadan miekan mies, antautuvat loppusuudelmaan.


title: Sadan miekan mies

text: Elokuvan ulkokuvaukset tehtiin Paraisilla Kuitian keskiaikaisen kartanon ympäristössä ja Turussa Luostarinmäellä ja linnan tienoilla. Elokuvassa kahdesti näkyvä kokokuva Turun linnasta on pienoismalli, sillä linnan ympäristö ei käynyt enää 1600-luvun kuvauksiin. Miekkailua näyttelijöille opetti suomalaisten olympiamiekkailijoiden ranskalaisvalmentaja Roger Blanc, joka opetti pari vuotta myös Teatterikoulussa.


title: Sadan miekan mies

text: Tuottajan valitus veron korkeudesta tuotti tulosta, ja elokuva vapautettiin verosta kokonaan. Roy eli Tapio Vilpponen sai tämän elokuvan sekä elokuvan "Gabriel, tule takaisin" lavastuksesta Jussi-palkinnon tilaisuudessa, joka pidettiin 19. marraskuuta 1951 Hotelli Aulangossa.